text:
Akukazwakali lutho ngabashonele esibhedlela eKZN
2011-11-04 13:03
Durban - Kungathatha izinyanga eziningi ngaphambi kokuba imindeni yeziguli ezashonela esibhedlela iKing Edward eThekwini ithole imbangela yokushona kwabo, kubika iNewswatch.
Owesilisa nowesifazane bashonela esibhedlela ngoSepthemba.
Ngesikhathi uMnyango wezeMpilo uthi owesilisa wabulawa ukugula, umndeni wona uthi wabulawa ngabasebenzi.
Izikhulu zithi lesi siguli sowesilisa sasishaya ezinye iziguli. kukholakala ukuthi sashona ngesikhathi abasebenzi bezama ukusibamba.
Omunye weziguli, ongowesifazane, okusolakala ukuthi wahlaselwa yilo mlisa, naye washona kulandela lesi sigameko
Isibhedlela senza ucwaningo lwezidumbu ukuthola imbangela yokushona kowesifazene njengoba kunezinsolo zokushaywa.
Owamaphoyisa uVincent Mdunge uthi nabo benza ucwaningo lwezidumbu njengoba kwavulwa amacala amabili okubulala. kodwa uthi lokhu kungathatha izinyanga eziyisithupha.
- Landela IzindabaNews24 kuTwitter
- News24


c: text/html

text:
Sekuyacaca ngoMthethosisekelo waseZimbabwe
2013-01-18 16:07
Harare - Abaholi bezombusazwe eZimbabwe, sebefinyelele esivumelwaneni ngoMthethowisiekelo wezwe ekulindeleke ukuthi wethulwe, nekudingidwe ngawo okungenani isikhathi esiyiminyaka emibili.
Izingxoxo bekuzanywa ngazo ukunciphisa amandla anikwe iqembu likaMengameli uRobert Mugabe.
Awukho umbiko ongakanani okhishiwe ngesivumelwano, nokho amaqembu athe izigaba ekade zivusa uhlevane, sezilungiswe kabusha.
Imibiko ithi uMthethosisekelo ungase wethulwe ngenyanga ka-Ephreli.
Umsakazo kahulumeni ucaphune uMugabe esho ukuthi kukhona izinto ezishintshiwe, waphinda wacaphuna ihhovisi likaNdunakulu uMorgan Tsvangirai, lithi ukuguqulwa kabusha koMthethosisekelo, kuyizinkomba zenqubekela phambili ezweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
Kubulawe intatheli embhikishweni
2012-12-24 07:32
Guwahati - Kudutshulwe kwabulawa intatheli yethelevishini ngemuva kokuthi amaphoyisa evulele ngenhlamvu ngesikhathi kunombhikisho omelene nokunukubezwa ngokocansi komlingisikazi wamafilimu e-India, kusho izikhulu.
Le ntatheli, 36, nebisebenzela iDoordarshan Network, ibulawe e-Imphal, kusho okhulumela amaphoyisa u-A. Singh etshela abe-AFP.
Lesi sigameko senzeke ngemuva kwemibhikisho ebixhaphake izwe lonke kulandela ukudlwengulwa kwesitshudeni yiqulu lamadoda ebhasini eNew Delhi.
- Landela
IzindabaNews24 kuTwitter
- SAPA


text:
WASHINGTON DC—
Umgcinisihlalo we Kimberley Process uAmbassador Gillian Milovanovic uthi kunengi okuncomekayo osokwenziwe yiZimbabwe ekuthuthukiseni umsebenzi wokwemba amadayimana eMarange loba nje kusasele okunye okumele kulungiswe.
UMilovanovic utshele umhlangano wamadayimana obusenzelwa eVictoria Falls ophele ngoLwesibili ukuthi kumele ilizwe leli liphumele egcekeni emsebenzi wokwemba amadayimana koMarange.
Uthi kulembiko embalwa yobudlwangudlwangu bamasotsha lamapholisa ayebulala abantu makhaza bebanjwe besemba amadayimana okungekho emthethweni.
UMilovanovic uphinde wakhuthaza amazwe wonke womhlaba emba amadayimana ukuthi asebenzise inzuzo etholakala kulumsebenzi ukuthuthukisa inhlalakahle kazulu emangweni okulemigodi yamadayimana.
Uthe sokumele kuguqulwe eminye imithetho ye Kimberley Process ezakwenza ukuthi amazwe ancindezela amalungelo kazulu avinjwe ukuthengisa amadayimana awo.
Iziphathamandla zikahulumende we Zimbabwe labaqondisi be Marange Resources kanye le Mbada Diamonds, emba amadayimana eMarange, bathe uMilovanovic sokumele aqinise umsebenzi ukwenzela ukuthi ele Zimbabwe lenelise ukuthengisa amadayimana alo kungela migoqo.
Bathi umsebenzi wokuthengiswa kwamadayimana la ubiselwa muva yizijeziso zenotho ezafakelwa umongamelo Robert Mugabe labanye bakhe be Zanu PF.
Kasenelisanga ukukhuluma leziphathamandla zikahulumende ngempumela yomhlangano lo.
Umnu. Siphambaniso Moyo omunye wabaqondisi be Ilala Lodge uthi imihlangano enje inceda amawotela eVictoria Falls loba nje okuphume emhlanganweni we Zmbabwe Diamond Conference kungasoze kulungiswe ngesiphangiphangi.
Ingxoxo Esiyenze LoMnu. Siphambaniso Moyo


text:
Zishayise ngomoya uma nixabana - Umbono
2012-12-12 16:24
Cape Town - Usuku nosuku kuzwakaka ngezigameko zokubulawa kwabesifazane bebulawa ngamasoka abo.
Abaningi uma bequla amacala bakhala ngentukuthelo, nokuhluleka ukuzilawula.
Abafundi beZindaba News24 bathi oungenani kungxinouphume umshiye umuntu uma nixabana, kuze uzogwema ukwenza izinto ongase uzisole ngazo.
UMagama Enhliziyo Mhlosinga Msweli uthe: Kungcono uma nixabana noma nithukuthelene uvele uphume umshiye yedwa owakwakho wehlise igwebu uze ubuye selehlile ze kugwemeke ingozi.
USboh Ndlovu uthe: Uma uthukuthele phuma ushawe umoya ubuye usubohile, usukhuluma njengomuntu ophusile.
Ukudinwa akusizi ngalutho, kufanele ua unguuntu uzifundise ukwehlisa umoya.
U-Idunalikagogo Iduna uthe: Kumele uma udiniweusuitshele isithandwa sakho, nikhulume ngalokho ngoba uma kungalungiswa kungase kwakhele kugcine kunamagqubu.
USombese Mahlaba uthe: Uma ungena ebudlelwaneni kumele ube nesikhala sokuphoxeka ungahlale ulindele okuhle kuphela.
Uma ucasuka ungasheshe uthathe isinqumo., uma kukhona okusola kumuntu wakho, ungafisi ukumbamba kodwa zama ukwehlisa kancane kancane uthando.
Kumele sifunde ukwamukela.
UMabhiza Mshengu uthe: Umasixabana ngiyathula ngivele ngibuke i-tv ngimyeke aze aphole.
Uma kungenjalo ngiyamshiya ngihambe ngibuye ulaka selwehlile, akukuhle ukushaya umfazi ikakhulukazi uma esekhala kuyadabukisa impela, kodwa-ke nabo mabatho0bele amadoda abo yikhona ezokwazi ukubathanda ngokuphelele.
USithole Ashford B uthe: Uma thina sixabana ngiyamushiya ngiye endaweni yokucima ukoma ngibuye ulaka selwehlile.
UNomsa Ellen uthe: Abafazi kumele bayeke ukwedelela bethembe amaphoyisa.
USakhile Zondo uthe: Mina uma isithandwa sami singthukuthelisa ngyaphuma endlini ngihambe ngike ngizishayise ngomoya.
UPhumlani Miya uthe: Isiyalo enginaso wukuthi aAbesfazane kumele bayeke ukudlisa amadoda bese bayawashintshela uma bengasawathandi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Izinkinga zomshado zivale isibhedlelaComment on this story
BAWINILE NGCOBO
Izinkinga zomshado zomsunguli wesibhedlela ebesilekelela abahaqwe yingculazi KwaNyuswa, iKhayalobomi, seziholele ekuvalweni kwesibhedlela ebesilekelela abantu abahaqwe yingculazi.
UMavatha, ohamba ngesihlalo esinamasondo, uthe ukhathazekile ngokuvalwa kwesibhedlela ebesilekelela inqwaba yabantu ngenxa yezinkinga ezibhekene naye.
Uthe ngeke angene kakhulu ezindabeni zezinkinga zomshado wakhe ngoba lokhu kuzothinta icala alihambayo njengamanje kanti akafuni ukuthi kuphazamiseke uphenyo.
UMavatha uthe iKhayalobomi linazo zonke izimfanelo zokusiza abantu abahaqwe yigciwane le sandulela ngculazi kodwa abangasakwazi ukuthola usizo ngenxa yezinkinga zakhe zasemshadweni.
“Lesi sibhedlela ngisisungule ngo-2001 ngibambisene nonkosikazi. Ngathola indawo eyayikade kuyindawo yokuphuzela kudala ngayishintsha, ngayilungisa ngayenza indawo okusizakala kuyo abantu abanegciwane lesandulela ngculazi,” kuchaza uMavatha.
Konke lokhu wayekwenza ngemali yakhe yesibonelelo sikahulumeni nenye ayeyithola kubasizi.
Uthe ubesiza abantu abangatholi ukunakekelwa emakhaya nabanye abebengenabani.
“Bekukhona amavolontiya abebagada, benzelwe ukudla bagezwe, uma umuntu elulama ephindiselwa ekhaya, uma edlula emhlabeni senze izindlela zokuthi afihlwe ngesizotha,” kusho uMavatha.
Uthe ngalo nyaka kwafika abakwaSABC 1 behamba namalungu enyunyana yothisha, iSadtu, bezonikela ngokudla nezinye izinto.
“Emuva kokuvela kwalolu daba ku-tv kwabe sekuqhamuka usizo kuhulumeni, nakwabanye bangaphandle. Kwakhiwa iKhayalobomi ngo-R9 million. Abanye abasizi banginikelela ngemibhede, imishini yokuwasha namashidi nezingubo zokulala,” kusho uMavatha.
Uthe ngo-2005 wathola ukwesekwa kwa-TotalSA abebemfakela imali yokuqhuba lesi sikhungo.
UMavatha uthe izinkinga zakhe emshadweni ziqale 2010, wazitshela ukuthi kuzoba ngcono kodwa kwanhlanga zimuka nomoya, waze wadlelwa umuzi nezimoto.
Uthe ukuvula kwakhe Ikhayalobomi kwakuyinto eyayisuka ngaphakathi kuye ethanda ukusiza abantu manje ukhathaze-kile ngoba abantu ababa-khelwe lesi sibhedlela abasatholi usizo.
Unkosikazi kaMavatha, ongeke adalulwe ngenxa yecala, uthe udaba lwesibhedlela lusezandleni zoMnyango wezeMpilo. Singase sivulwe ngoMeyi. “Izinkinga zomndeni azikaze zibe nomthelela ekuvalweni kwesibhedlela,” kuchaza unkosikazi ngamafuphi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umfana, 16, ebholeni
2012-10-05 10:03
Durban - Umndeni waseLimpopo osashaqekile kulindeleke ufike eThekwini ukuzohlonza isidumbu sendodana yawo, 16, eshayeke phansi yashona ngesikhathi kunomcintiswano webhola, kubika iSowetan.
Kubikwa ukuthi labo abebedlala no-Andani Kutama bakhungathekile kanti bathola ukwelashwa ngokwengqondo njengoba besalindele isinqumo sokuthi bangaqhubeka yini nowamanqamu weMetropolitan Sasfa U-16 Cup, eKing Zwelithini Stadium.
Umengameli weSouth African Schools Football Association,
uMandla "Shoes" Mazibuko, uthe uKutama,weBenny Sports Academy, eLimpopo ushayeke phansi esadlale imizuzu engu-13 ngesikhathi ezakhe zibhekene neFreedom
Park, yaseNorth West.
"Ube esephuthunyiswa esibhedlela iPrince Mshiyeni nalapho ehlongozwe khona njengoshonile."
Umengameli weSafa uKirsten Nematandani uthe: "Sishaqeke kakhulu ngokushona kwakhe kanti sithi umndeni mawududuzeke."
- Landela
IzindabaNews24 kuTwitter
- News24


text:
Kutholwe isidumbu soyedwa weZemveloComment on this story
BONISWA MOHALE
ASAQHUBEKA amapho-yisa nokuthungatha umsebenzi weZemvelo KZN Wildlife oduke behamba ngesikebhe ngoLwesihlanu echibini iNhlabane eliseNseleni Game Reserve.
Izolo izikhulu zale nhlangano zithe ngeSonto kutholakale umphini wokugwedla kanti izolo kutholwe isikebhe akade behamba ngaso kanye nesidumbu soyedwa.
Kulethwe amaphoyisa ahamba ngendiza enophephela emhlane okuyiwona athungatha lo msebenzi okusolakala ukuthi uminzile.
Kukhona namaphoyisa ahamba nezinja ezithungatha umkhondo alokhu ezulazula eNhlabane.
Esitatimendeni esithunye-lwe ngabeZemvelo KZN Wildlife bathe abasebenzi abebekulesi sikhebhe ngoMnuz Mbazwani Mhlongo (57) noMnuz Phumlani Mthembu (34).
UMhlongo noMthembu banyamalale emuva kokuthi besuse inethi eyayifakwe ngabadoba ngokungemthetho eNhlabane. Ozakwabo ababili ababehamba nabo kodwa bona besemotweni bathi bathuke bengasababoni labo abebehamba ngesikebhe base besola ukuthi kukhona okushaya amanzi.
UMhlongo kuthiwa waqala ukusebenzela Ezemvelo ngo-1976 eseNseleni Nature Reserve kanti usehlabene ngezindondo ngokuzimisela emsebenzini. Ushadile kanti unezingane eziyisithupha. UMthembu yena uqale ukusebenza kwezemvelo ngo-1995 kanti ubesanda kufika eNseleni njengoba ebesebenza eHluhluwe iMfolozi Park. Unengane yomfana kuphela.
Kulindwe umndeni ukuhlonza isidumbu somsebenzi otholakele.
Kunxuswe abantu ukuba babikele abeZemvelo uma bebona abadoba ngokungemthetho echibini laseNhlabane ngoba kuyicala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kwa-toyota sebekhiqize 200 millionComment on this story
FANELESIBONGE BENGU
ABENKAMPANI ekhiqiza izimoto, iToyota Motor Corporation (TMC) ngoLwesibili bamemezele ukuthi imikhiqizo yabo yezimoto idlule u-200 million.
Lokhu kuthathe iminyaka engu-76 nezinyanga ezingu-11 ukuze bakuzuze kanti kwaqala ngokukhiqizwa kweloli iModel G1 ngo-Agast ka-1935 eToyota Automatic Loom Works’ Department, esibizwa ngeTMC.
Ekupheleni kukaJuni, isibalo somkhiqizo usuwonke eJapan sifinyelele ku-145.21 million wezimoto kanti emhlabeni jikelele zifinyelele ku-55.12m wezimoto ezikhiqiziwe.
UMengameli weTMC, u-Akio Toyoda, uthe ufisa ukudlulisa ukubonga okusuka ekujuleni kwenhliziyo yakhe kumakhasimende abo emhlabeni jikelele okube yiwo enze bazuza lokhu.
“ngibethulela isigqoko bonke abantu ababambe iqhaza elikhulu futhi ababe nomthelela ekudwebeni, ekukhiqizeni nasekumaketheni izimoto zakwaToyota nakwaLexus kuyo yonke le minyaka. Sizimisele ngokuthi senze izimoto zethu zibe ngcono kakhulu kunakuqala futhi siqhubeke nokunika abathengi bethu izimoto ezisezingeni eliphezulu ngokwamandla ethu.
“Lokhu kuyiphupho lawo wonke umsebenzi wakwaToyota kwabangu-300 000 emhlabeni jikelele,” kusho uToyoda.
IToyota Corrola kube yiyona moto ekhiqizwe kakhulu njengoba ukukhiqizwa kwayo kube ngu-39.08 million ekupheleni kukaJuni.
BAFIKE KANJANI KULEZI ZIBALO
Bafike emkhiqizweni wezimoto ezingu-10 million kusuka ngeloli iModel G1 ngoJanuwari 1972. Lokhu kubathathe iminyaka engu-36 nezinyanga ezingu-6.
Ukufika ku-50 million ngo-Okthoba 1985 kwenzeke ngemuva kweminyaka engu-50 nezinyanga ezintathu
Bafike ku-100 million ngoJanuwari 1997 kanti kubathathe iminyaka engu-61 nezinyanga eziyisithupha.
Okwakamuva kube wukufika ku-200 million okwenzeke ngoJuni kanti kubathathe iminyaka engu-76 nezinyanga ezingu-11
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abayingeni eyoMthethosisekelo kaMorsi
2012-12-12 10:04
Cairo - amajaji amaningi aseGibhithe ayala ukuba yingxenye yamajaji azokwethamela ukuphasiswa koMthethosisekelo omusha ozophasiswa nguhulumeni kaMengameli uMohammed Morsi.
Ukunqikaza kwamajaji kunezinkomba zokuthi abantu bezwe bangase baqhubeke nemibhikisho yokulwisana noMthethosisekelo.
IGibhithe kuthiwa ibhekene nengcindezi enkulu, kusukela kwachithwa uhulumeni kaMengameli uHosni Mubarak, eminyakeni emibili eyedule.
Okuqhubekayo kuthiwa kungase kuholele ekutheni kuhoxiswe izinhlelo ze-International Monetary Fund, zokuboleka leli isamba esingu-$4.8 billion.
Uhulumeni kaMorsi, kuthiwa umelene nazo zonke izinhlangano namaqembu angahambisani nezihlelo zeqembu iMuslim Brotherhood, eliphezu kokuthi imiyalelo yalo kube yiyo ekubuswa ngayo izwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ugada abazukulu unina ‘eyobhenga’Comment on this story
BAWINILE NGCOBO
USEFISA ukuthi bathathwe ngabezenhlalakahle abazukulu bakhe ababili owesilisa waseNtuzuma ovele ashiywe yindodakazi yakhe nabo esuke “iyozibhengela” ize ibuye uma isithanda.
UMnuz Jabulani Cwera (47) odla amaphilisi okulapha inhliziyo njengoba ahlinzwa, uthi usefisa abazukulu bakhe, owentombazane onezinyanga eziyisishiyagalombili nowomfana oneminyaka emine ukuthi bathathwe ngabezenhlalakahle ukuze bakhule kahle.
UCwera uze waya emaphoyiseni aseNtuzuma efuna usizo ngoba ekhala ngokuthi indodakazi yakhe, eneminyaka engu-23 ivele ishiye lezi zingane noma amasonto amathathu kungaziwa ukuthi ikuphi, ahlale nazo aziphiphe azenzele konke ebe evele naye ezigulela.
“Ngihlukumezekile ngalezi zingane zomntanami, ngiyazithanda kodwa anginawo amandla okuzigada njengoba nami ngidla amaphilisi. Kungcono ukube kusakhona umama wami ngoba ngabe zinomuntu ozinakekelayo, manje nami angisenamuntu,” echaza.
Uthe indodakazi yakhe uma ibuya ivele iqambe amanga ithi kade isebenza, ingaphethe mali, iyifune kuye kodwa ebe ezwa ukuthi iyazingcebelekela ePhoyinti, isebumnandini.
“Kumele ngipatanise ngemali yami yempesheni yena uhola imali yeqolo kodwa izingane akazenzeli lutho. Angisakwazi nokuyozibambela amatoho manje ngigade lezi zingane. Noma ngingaziyisa e-creche angazi izophumaphi imali yokuzikhokhela,” kuchaza uCwera.
Uthe okubuhlungu akazi nokuthi kukuphi emakubo alezi zingane, ngoba indodakazi yakhe yafike yakhulelwa eyokuqala yayilaxaza kuye, ilokhu inyamalala.
UCwera uthe ize yabuya isikhulelwe ingane yesibili.
NgoLwesibili unikele esiteshini samaphoyisa eNtuzuma eyocela usizo lokuxhunyaniswa nosonhlalakahle bakwaMashu, kwa-E, okuthe uma amaphoyisa ebafonela ngehora lokuqala emini bathi akafike ngakusasa ngoba sebeyavala.
Omakhelwane bathi kubuhlungu okwenzeka kuCwera ngoba kwesinye isikhathi baze nabo bamlekelele kulezi zingane aseshiywe nazo.
Bathi njengoba egula nje futhi ewumuntu wesilisa akakwazi ukugada izingane ezincane kangaka, nabo babona ukuthi lezi zingane azivele zithathwe osonhlalakahle, unina aphucwe imali yeqolo.
Unina walezi zingane, uthe ubesebenza eThekwini njengoba bekunombukiso wezimoto iTopGear.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe abasolwa kolwaseMali
2013-02-13 12:01
Nouakchott - Abantu ababili baseMauritius kuhlanganisa nomfowabo kalowo obandakanyeka esehlakalweni sokuhlasela indawo yase-Algeria yegesi ngenyanga edlule, bathweswe icala ngoLwesibili ngokuzama ukujoyina i-al-Qaeda eMali, kusho umthombo wamajaji.
Laba besilisa ababili bathweswe icala lokubaseqenjini labashokobezi kulandela ukuba bobabili bejoyine i-al-Qaed e-Islamic Maghreb(Aqim), okuyigatsha le-al-Qaeda elisenyakatho ne-Afrika, ngenhloso yokulwa namasosha aholwa ngawaseFrance eMali, kusho umthombo owalile ukudalulwa igama lawo.
Bobabili baboshwa, usho kanje, bagcinwe esitokisini njengoba kusaqhubeka icala.
Oyedwa wabo, uBrahim Ould Hmeida, ungumfowabo omdala ka-Abdallahi Ould Hmeida, ongomunye wontamolukhuni be-Islamist abahlasela i-Amenas gas field e-Algeria kwasala kushone abantu abangu-38.
Uke wabekwa icala lobushokobezi, ecaleni elehlukile, kodwa ngokuhamba kwesikhathi wanikwa ushwele kamengameli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kuboshwe 3 ngokufa komuntu e-E Cape
2013-01-07 15:04
Johannesburg - Kuboshwe abantu abathathu mayelana nesehlakalo sokugwazwa kubulawe umlisa e-Elliotdale, kusho amaphoyisa ase-Eastern Cape ngoMsombuluko.
Isisulu ebesinabangani baso, sibe nengxabano nomnikazi womuzi lapho ebebephuzela khona ngeSonto, kusho uMajor Zamukulungisa Jozana.
"Umnikazi womuzi ube esecela usizo kumalungu omphakathi, wona ebe eseya kulaba balisa, abakade sebehambile kulo muzi,” kusho uJozana.
Bahlaseliwe laba abathathu, ababili kubona bakwazi ukubaleka, kodwa oyedwa washaywa wagwazwa amahlandla amaningi wase eshonela lapho, kusho uJozana.
Amalungu omphakathi abikele amaphoyisa ngesigameko, umnikazi womuzi wabe eseboshwa.
Abanye ababili, abaneminyaka engu-28 no-53 ubudala, baboshwe ngoMsombuluko ekuseni kanti kusathungathwa umsolwa wesine.
Bonke bazovela eNkantolo yeMantshi e-Elliotdale ngoLwesibili, babhekene necala loubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ummeli kaZuma usikhihle enkantoloComment on this story
INTATHELI YESOLEZWE
UFIKELWE wusizi wakhihla isililo ummeli we-ANC ngesikhathi ephonswa imibuzo nguJaji Neel Classen ngodaba lomdwebo ohlambalaza uMengameli Jacob Zuma eNkantolo eNkulu yaseGoli izolo.
U-Advocate Gcinumuzi Malindi, ohola ithimba labameli be-ANC kuleli cala, ubebhekene nombuzo wokuthi kungani befuna lo mdwebo ususwe ku-internet yephephandaba i-City Press nanokuthi akalethe ubufakazi obubambekayo bokuthi lo mdwebo uwuphawu lokucwasa .
Ngenxa yalesi sigameko inkantolo ibe isiguqa isikhashana ngo-12 emini nokuthe ngemuva kancane kwehora lesibili yabuyela nalapho uClassen ekhiphe isinqumo sokuthi leli cala kumele lihlehliswe isikhathi angasidalulanga. Uma libuya liyobe selihlala izinsuku ezintathu ukuze lilalelwe.
Ngesikhathi ekhuluma nabezindaba uMalindi uthe ufikelwe wumunyu obengaphezu kwamandla akhe nokube isizathu esiholele ekutheni ahluleke ukubamba izinyembezi.
“Njengoba ngingomunye wabantu abazabalaza ngiyakuqonda ukuthi kunomlando kule nto eyenzekayo. Ngaphandle kwalokho siqeqeshiwe ukuthi uma sisemacaleni singawuzweli umunyu,” kusho uMalindi.
IJaji libe selikhipha umyalelo wokuthi abezindaba bangalokothi bakhiphe imifanekiso eqoshiwe kaMalindi ekhihla isililo enkantolo, ikakhulukazi abethelevishini.
Okuvelayo ngoMalindi wukuthi akasilona ivukana kwezomthetho njengoba enomlando omude nangokweziqu zalo mkhakha.
Umukelwe ngo-1995 emkhandlwini wabameli asebegogodile futhi uphinde wabamba okwesikhashana isikhundla sokuba nguMengameli wamaJaji kuyo le nkantolo abephonswa kuyo imibuzo nguClassen.
Ngaphandle kwalokho waba ngesinye seziboshwa zomzabalazo ezazidingiswe esiqhingini iRobben Island kanti yena udedelwe ngemuva kweminyaka eyishumi aboshwa.
Ngemuva kwalesi sililo uMalindi utshele abezindaba ukuthi uzizwa esesimeni esihle ukuthi angaqhubeka naleli cala.
Leli cala lifika enkantolo ngemuva kokuthi ngeSonto iphephandaba iCity Press ishicilele isithombe somdwebo kaBrett Murray oveza isitho sangasese sikaZuma sihleli obala. Lokhu kususe umsindo ezinhlakeni ezahlukene zomphakathi nalapho abantu bebethi awususwe esikhungweni sobuciko iGoodman Gallery eRosebank, eGoli, kodwa abaphathi nabameli balesi sikhungo bashaya phansi ngonyawo bathi asiyi ndawo.
Kube yilapho i-ANC ithukuthele yafaka lolu daba enkantolo ukuze iphoqe lesi sikhungo neCity Press ekutheni basisuse emehlweni omphakathi ngoba sehlisa isithunzi sikaMengameli nelungelo lakhe lokuba nemfihlo ngomzimba wakhe.
Ngesikhathi kuqhubeka leli cala amalungu kaKhongolose namadlelandawonye abekhuza iziqubulo ngaphandle kwenkantolo ecula neculo eselavalwa elithi “Dubul’ ibhunu”.
Phezu kwesililo sommeli abantu bebengaphelile amandla kodwa beqhubeka nokucula izingoma zomzabalazo bedlubhe nemifaniswano ye-ANC.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
JOHANNESBURG—
Abenhlanganiso ezilwela amalungelo kazulu, abamabandla ezombusazwe labantu makhaza, bakhuthaza izizalwane zeZimbabwe ezisemazweni ezethekelele izihlobo labangane ngekhefu leKhisimusi lomnyaka omutsha, ukuthi zingayekeli ukubhalisela ukuvota zingakabuyeli lapho ezisebenzela khona. Banxusa njalo labo asebabhalisayo ukuthi baye emahofisini kamsitheli bayehlola ukuthi amagama abo akhona na kugwalo lwabalelungelo lokuvota.
Amandla akho asevotini yakho. Le yinkuthazo ephuma kuhlanganiso zikazulu, emabandleni ezombusazwe kanye lakuzulu makhaza beyibhekise kuzizalwane zeZimbabwe ezisemazweni kodwa okwamanje ezethekelele izihlobo lemuli eZimbabwe ngesikhathi sekhefu.
Ngesikhathi sokuqoqwa kwembono kazulu ezangena kusisekelo sombuso esitsha, izizalwane zeZimbabwe ezisemazweni zethule ukuthi zifuna ilungelo lazo lokuvota lilondolozwe kungakhathalekile ukuthi zisemazweni ezisebenza kuwo. Kungenanike isisekelo esisebenza yo okwakhathesi lesitsha esikhangelelwe ukuthi sivotelwe kukhetho lweReferendum, zombili kazibaphi lungelo lokuvota besemazweni abasebenza kuwo.
Kubika intathelizindaba yeStudio 7 uBenedict Nhlapho osipha loludaba eseJohannesburg
Udaba lukaBenedict Nhlapho lokubhalisa ukuvotha


text:
UNgqongqoshe uthi abeMK abagade obhejane
2012-03-16 16:38
Durban - UNgqongqoshe woMnyango wezoLimo esiFundazweni sakwaZulu-Natal uMeshack Radebe uthi amasosha oMkhonto we Sizwe makube yiwo agada abazingela obhejane, kubika abezindaba zeNewswatch, ngoLwesihlanu.
Ekhuluma eDundee uRadebe uthi abazingeli basuke benenhloso ethize futhi basuke behlomile.
Uthi izikhulu kumele zihlome ziphelele uma zifuna ukunqoba impi yokuzingelwa kobhejane.
Okhulumela uMnyango uJeffrey Zikhali uthi kuyenzeka abazingeli basebenzise izindiza uma bezogila lomkhuba, uthi bayakwazi ukusheshe baphunyuke bashiye sebedale umonakalo okanye sebebulele isilwane.
UZikhali uthi maningi amasosha eMK angasebenzi, uthi ukugada kwawo iziqiwi kungenza umehluko.
"Isifundazwe sakwaZulu-Natal sinenhlanhla yokuba neziqiwi ezise zingeni eliphezulu, aabntu kumele bafundiseke ngokubaluleka kwazo ukuze bezozinakekela," kusho u Zikhali.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Isiphepho sishiye kukhalwa eF State
2012-06-25 07:38
Johannesburg - Izindlu ezingu-55 zicekeleke phansi ngesikhathi kuqubuka isiphepho ebesibukeka njengesishingishane eKestel, eFree State, kusho uMnyango wezokuBusa ngokuBambisana ngeSonto.
“Kulandela uphenyo olwenziwa ngamathimba ahlukene, iJoint Operation Centre ibike ukuthi zingu-55 izindlu ezithintekile," kusho okhulumela uMnyango uSenne Bogastu esitatimendeni.
OweWeather SA uMichael
Nethavani uthe impela kungenzeka ukuthi lesi siphepho besihambisana nesishingishane.
“Okwamanje sisasebumnyameni ngokwenzekile,” esho.
Kube sekulimala abantu abayisihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudutshulwe ababhikishi eGibhithe
2013-01-01 09:06
Cairo - Abezokuphepha eGibhithe bathi oshayasibhamu abakade bezifihle ubuso bavulele ngenhlamvu bebhekise kubabhikishi abamelene nohulumeni, kwalimala kambi izishoshovu ezimbili.
Oshayasibhamu kuthiwa baphinde bahlasela izimoto ekade zipake maduzane nezindlu zenxusa laseMelika.
Isikhulu esingathandanga ukudalulwa njengoba singagunyaziwe ukukhuluma nabezindaba, sithe amaMelikana kumele athi ukukugwema ukuhambela eTahrir Square, enhlokodolobha eCairo, kuze kuba kuphela imibungazo yonyaka omusha.
Ababhikishi balwisana nomthetho kaMengameli uMohammed Morsi, abathi uvuna abenkolo yamaSulumane.
– Landela Izindaba News24 kuTwitter
(@IzindabaNews24).


text:
Kuhlomule kakhulu i-KZN ezifundazweni
2013-02-27 16:40
Parliament – Isifundazwe iKwaZulu-Natal kube yiso esihlomula kakhulu kwisabelozimali sika-2013, uma kuqhathaniswa nezinye izifundazwe.
Isifundazwe siklanyelwe isamba esingu-R88 billion, kwalandela iGauteng enikwe u-R76.9bn, kuze i-Eastern Cape, yona enikwe u-R59.6bn.
ILimpopo inikwe u-R48.5bn, iWestern Cape kwaba ngu-R41.7bn, iMpumalanga kwaba ngu-R33bn kwathi iNorth-West yanikwa u-R27.7bn.
Isifundazwe esithole kancane kunazo zonke kube yi-Free State enikwe u-R26bn neNorthern Cape ethole-R12.3bn.
“Imali izobheka izidingo zezifundazwe kanye nomasipala kanjalo nokuhanjiswa kwentuthuko kubantu, kwakhiwe amapaki kuqiniswe nezokhungo zokulwisana nemililo.”
I-African National
Congress ithi isabelozimali sikwanywe kahle kakhulu.
"Ngijabule kakhulu ngesabelozimali, sizosebenza kahle ezinhlelweni ezizokuba wusizo," kusho uNobhala Jikelele we-ANC uGwede Mantashe.
UGordhan uthe isabelozimali sakhe sihambisana nohlelo iNational Development Plan.
UMantashe uthe ukunakekelwa kwezempilo, ezemfundo kanjalo nezokuhlaliswa kwabantu, kungezinye zezinto ezimqoka eqenjini elibusayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iyaqhubeka inkinga yamanzi eDiepsloot
2012-04-19 14:06
Johannesburg - Akukazeki namanje ukuthi izolungiswa nini inkinga yamanzi ebhekene nezakhamuzi zaselokishini laseDiepsloot, kusho uMnyango wezaManzi kuMasipala waseGoli.
"Angeke ngasho ukuthi izinto zizobuyela nini esimweni esijwayelekile," kusho okhulumela uMnyango uMillicent Kabwe.
"Amanzi okuphuza aseyatholakala ezingxenyeni ezithize entshonalanga neDiepsloot, futhi aphephe ngokuphelele, kodwa kweziye namanje awekho," echaza.
"Ezindaweni la amanzi angekho khona siyaqhubeka nokuhambisa amaloli amanzi."
Abahlali baseDiepsloot, batshelwa ukuthi bangaphuzi amanzi aphuma empompini kulandela ukuvela ukuthi awahlanzekile ngokwanele.
Le nkinga isiqhubeke isikhathi esingaphezu kweviki.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kutholakale isidumbu eKagiso
2012-12-27 12:41
Johannesburg - Kutholakale isidumbu sowesilisa sigqitshwe emgodini ongashoni eKagiso, ngaseKrugersdorp, kusho amaphoyisa aseGauteng ngoLwesine.
UWarrant Officer Solomon Sibiya uthe umgodi omncane ngemuva kwamathuna aseKagiso ubonwe obezidlulela etheza ngoLwesithathu olwedlule.
"Ubone izimpukane negazi kule ndawo, kuzwakala nephunga elibi, waba nokusola. Ube esebiza amaphoyisa, athe uma efika athola isidumbu sigqitshiwe.”
Uthe lo wesilisa umnyama ngebala, kanti futhi unomdwebo kafezela esifubeni ngakwesobunxele. Kanti ehlombe unombhalo othi “Crazy”. Uneminyaka elinganiselwa ku-32 kuya ku-35 ubudala.
"Isidumbu siyiswe emakhazeni aseRoodepoort. Ongase abe nolwazi olungasiza amaphoyisa ekutholeni izihlobo zale ndoda, akaxhumane namseshi waseKagiso uConstable Nkomo kwethi 011 696 9086/87."
- Landela
IzindabaNews24 kuTwitter
- SAPA


text:
Wabaklinya kwenziwa ucansi - Inkantolo
2012-08-17 16:16
Philadelphia - Igwetshwe odilikajele abathathu indoda yasePhiladelphia ekuthiwa ayiphilile kahle ekhanda, etholakale inamacala okuklinya ibulale abesifazane abathathu eyababulala isocansini nabo.
Abashushisi abacelanga ukuthi u-Antonio Rodriguez, 23, agwetshwe intambo.
Ukuhlolwa kwegazi kuveze ukuthi uRodriguez nguye owagila lezi ziga ngonyaka ka-2010.
Izisulu kuthiwa kwabe kungabantu abanenkinga yezidakamizwa kokunye beziphilisa ngokuthengisa ngomzimba, izidumbu zabo zatholakala zilahlwe ezaleni.
URodriguez utholakale enamanye amacala okudlwengula nokuhlukumeza izidumbu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AP


text:
Kumele sifike kowamanqamu - Serero
2012-12-28 10:52
Johannesburg - Umdlali wasesiswini kuBafana Bafana uThulani Serero uthi ukufinyelela kowamanqamu kuphela ku-2013 Africa Cup of Nations okungaba yinto engcono, okunye kuyoba ukubhacaza.
Ngokombiko we-Football411.com, kuzobe kulindeleke lukhulu esizweni okuyisona esizobe sisingethe le midlalo.
USerero, nokungazeki kahle ukuthi uzodlala yini kule midlalo ngenxa yokulimala, ukholelwa ukuthi iBafana inakho ukufinyelela kowamanqamu.
"Kumele sijabulise izwe ngokuthi sifike kowamanqamu," kusho lo mdlali we-Ajax Amsterdam.
"Njengoba sidlalela ekhaya, maningi amathuba okuthi siyinqobe i-Africa Cup of Nations."
Iqembu likaGordon Igesund likuGroup A neMorocco
kanjalo ne-Angola.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Lifezekile iphupho likaWinnie Mashaba
2013-01-11 13:01
Johannesburg - Isihlabani esishaya umculo woKholo uWinnie Mashaba, ugcine ngokulifeza iphupho lakhe lokuba nesitifiketi sika-matric, kanti manje uthi uhlela ukuqhuba imfundo yakhe.
UMashaba, 31, ubhale ukuhlolwa kwakhe ngonyaka owedlule, esikhungweni sabantu abadala, ePolokwane, eLimpopo.
Umbiko weSowetan uthi lo mculi uphase iSepedi, English, Natural Sciences, Human and Social Sciences, Life Orientation,Eeconomic, iManagement Science neMaths and Maths Science.
UMashaba uthi wakhetha ukubuyela esikoleni kuze ezogqugquzela abantu abasha.
"Njengomculi ngiyabona ukuthi abantu abasha abaningi badinga ukugqugquzelwa. Ngiyathemba bakhona abazosika iphethini kulokhu engikwenzile, baqale banake izindaba zemfundo yabo,” echaza.
UMashaba uthi bekungamkhathazi nakancane ukuthi abantu bazothini ngaye uma ebuyela esikoleni, njengoba agcina ngesikhathi ephasa u-Grade 11, eMashopye Senior Secondary School, ngo-2000.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Banikwe isinxephezelo ababoshwa ngephutha
2012-03-22 08:31
Johannesburg - Abashadikazi baseSwazini bazothola imali engango-R80 000 umuntu ngamunye njengesinxephezelo emuva kokuthi amaphoyisa ababopha ngephutha ngoba ethi bashayela imoto eyebiwe, kubika iphephandaba iThe Star ngoLwesine.
UGoodness Masango nomyeni wakhe uVusi Dlamini bobabili bebefuna amademeshe ka-R350 000 ngaphambi kweNkantolo eNkulu yasePitoli.
UJaji Legodi Phatudi unqume ukuthi u-R80 000 obafanele umuntu ngamunye.
Baboshwa emngceleni waseMatsamo bengenela eMpumalanga ngoJuni 30, 2007.
Baphucwa imoto njengoba amaphoyisa anqaba ukunikeza uMasango ithuba lokuqinisekisa ukuthi imoto ngeyakhe.
Balala izinsuku ezimbili ejele.
Amaphoyisa ayelokhu emile kwelokuthi kunemibiko ezungezayo yokuthi le moto yebiwe yize ingakaze ibikwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuthunyelwe amasosha akuleli eCAR
2013-01-07 09:01
Bangui - Uhulumeni waseNingizimu Afrika usephasise ukuthi kuthunyelwe amasosha akuleli angu-400, eCentral African Republic (CAR), ukuyokwelekelela amasosha ezwe alwa namavukela mbuso.
"UMengameli uJacob Zuma uphasise ukuthunyelwa kwamasosha angu-400, ukuthi ayosiza eCAR," kusho isitatimende seHhovisi likaMengameli.
Abasosha azohlala eCAR kuze kube ngu-2018.
Okunye ekuthiwa kuzokwenziwa ngamasosha akuleli, kunguqeqesha amasosha aseCentral African Republic, aphinde asize ekulwisaneni namavukela mbuso.
Inkambi yamasosha akuleli izokuba bude buduze nendlu kaMengameli waseCAR uFrancois Bozize.
Amazwe ahlanganisa iGabon, Congo neCameroon, asethumele amasosha angu-120, izwe ngalinye, ngenhloso yakho ukuzama ukwelekelela kuleliya lizwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe umlimi eLimpopo
2012-06-20 14:10
Johannesburg - Umninipulazi osekhulile udutshulwe wabulawa kwathi umkakhe walimala ngesikhathi behlaselwa epulazini labo eliseTolwe, eLimpopo, kusho amaphoyisa ngoLwesithathu.
ULieutenant Colonel Ronel Otto uthi abazingeli abadabuka eMelika, ebebehlala emzini womlimi bathi bezwe ukudubula okuqhamuke ngasendlini enkulu.
Uthi kuthe uma beyobheka bathola umninimuzi esebulewe, bathi babone amadoda amane achazwe njengabahlaseli.
UJohan van Rensburg ushonele endaweni yesehlakalo kwathi umkakhe uClaudia walimala kabi.
"Ungeniswe esibhedlela sendawo," kusho u-Otto.
Abahlaseli kuthiwa bagqekeze iwindi base bengena ngaphakathi endlini, imbangela yokubulala ayikazeki.
Amaphoyisa athungatha abasolwa.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
'Angaphumelela uRamphele ekuqaleni iqembu'
2013-01-29 12:02
Durban - Umhlaziyi wezepolitiki waKwaZulu-Natal uthi ukholwa wukuthi usomabhizinisi oyisifundiswa uMamphela Ramphele, angase aphumelele emizamweni yakhe yokuqala iqembu lezombusazwe, kusho umbiko weNewswatch.
U-Imraan Bachus ukhulume nabezindaba ngemuva kwemibiko ethi uRamphele uhambele eMelika, ukuyozama uxhaso kuze ezokwazi ukuqala iqembu.
URamphele ogogode kwezobudokotela futhi ungusomabhizinisi, wabe ehamba phambili kwezomzabalazo, futhi unezingane ezimbili noSteve Biko, ongasekho.
Phambilini wake waba ngumqondisi weWorld Bank, waphatha nasezinkampanini ezihlanganisa iTransnet ne-Anglo American.
UBachus uthi uRamphele angase angakutholi ukwesekwa okwanele ezweni.
"Akanakho ukwesekwa okuphelele, usekwa kuphela omntakabani, abantu abafundile nabasemazingeni."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Zigcwele ngokweqile izikole eKZN
2013-02-12 12:04
Durban - Zigcwele ngokweqile izikole KwaZulu-Natal, njengoba kwamanye amakilasi kunabafundi abangaphezulu kuka-90, kubike iThe Witness ngoMsombuluko.
UNgqongqoshe wezeMfundo esifundazweni uSenzo Mchunu uthe ngesikhathi ephendula umbuzo kwisiShayamthetho saKwaZulu-Natal, kuzosetshenziswa u-R2.4 billion ukuthuthukisa ingqalasizinda ezikoleni.
Ilungu leDemocratic Alliance ePhalamede uTom Stokes uthe abafundi abaningi abayitholi imfundo esezingeni eliphezulu, njengoba abafundi abangu-670 000 befunda ekilasini elinabafundi abangaphezulu kuka-55.
I-DA ithole ukuthi izikole ezingu-42 zinamakilasi anabafundi abangaphezulu kuka-90 ikilasi ngalinye.
Cishe ezikoleni ezingu-254 kunabafundi abangaphezulu kuka-60 ekilasini ngalinye.
Kwezingu-934 kunabafundi abangaphezulu kuka-55 ekilasini. Kwezingu-680 izikole, kunabafundi abangu-40 kuya phezulu ekilasini ngalinye.
Izikole ezingu-13 azinawo amaiklasi, nokuyinto elimaza abafundi abangu-2134.
Kunezikole ezidinga amakilasi angu-18 ukuze zikwazi ukumelana nokugcwala kakhulu.
UStokes uthe ngenxa yalezi zinkinga, umfundi ngamunye kuzoba nzima ukuba axhumane nothisha.
"Mancane amathemba okuthi silindele ukwenyuka kwemiphumela yokuhlolwa,” ucashunwe esho kanje yiphephandaba iThe Witness.
INhloko yezemfundo uDkt Nkosinathi Sishi ugxeka labo abasuka ezindaweni zasemakhaya ngokugcwala kangaka ezikoleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akanacala uMpisane - Ummeli
2013-02-08 14:04
Durban - Amaphepha anomkhoshosho ekuthiwa ahanjiswa ngusomabhizinisi uShawn Mpisane, awakaze asetshenziswe ekukhishweni kwamathenda awahlomula kusho ummeli wakhe ngaphambi kweDurban
Commercial Crimes Court, ngoLwesihlanu.
UJimmy Howse ongummeli kaMpisane, usho kanjena ngesikhathi encenga ukuthi inkantoli ikhiphe ibheyili.
Umsolwa ubhekene namacala angu-53 ahlanganisa awokukhwabanisa kanye nokubhala imininingwane engasilo iqiniso, ekuthiwa wakwenza ngesikhathi efaka izicelo zamathenda kwabeConstruction Industry Development Board.
UMpisane wahlomula amathenda ka-R140 million, uHowse uthe akukho muhlomulo uMpisane awuthola ngamaphepha angumkhoshosho.
Utshele inkantolo wathi ummangalelwa walivuma icala lokubalekela intela ngo-2005, wathi awekho amanye amacala anawo, kunjalo inkantolo ayinabo ubufakazi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ngaqamba amanga - Ubaba owathi uthunjiwe
2012-12-14 12:06
Durban - Indoda yomndeni yaseNew Germany uLeon van Rensburg usegcine evumile ukuthi wasenga ezimithiyo ngesikhathi ethi udunwe imoto wase ethunjwa, wathi uyazisola, kubika iThe Mercury.
UVan Rensburg, 52, owavumile amacala okuqamba amanga nokuvimbela ukusebenza kwengalo yomthetho, eNkantolo yeMantshi yasePinetown.
Ekuvumeni kwakhe icala, nokufundwe ngummeli wakhe uJohn
Batchelor, uVan Rensburg uvumile ukuvula icala elingekho ngo-Okthoba.
Abomndeni baphithana amakhanda ngesikhathi ethi uthunjiwe.
Watholakala eHowick ezinsukwini ezimbili kwenzeke isigameko.
Kwase kuvela ukuthi uVan Rensburg akazange athunjwe kepha waya kohlala endaweni yezivakashi e-Underberg.
Udokotela wengqondo uBeatrix Coetzee, nowethule ubufakazi, uthi ukholelwa ekutheni uVan Rensburg lokhu akwenzile akazange akuhlele kepha wayengaphansi kwengcindezi ethile, wathi akumele aboshwe.
Kulindeleke agwetshwe ngoJanuwari.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umshumpule ikhanda efuna ukuthaka ngalo umuthi
2013-02-13 16:33
Phindile Sibiya, Daily Sun
Johannesburg - Izingane zitshelwe ukuthi aziyolala, kwathi ngemuva kwemizuzwana zingene egumbini lazo, zezwa isililo sikanina obekhala ngesikhathi eshumpulwa ikhanda.
Umbiko weDaily Sun uthi uPhumeza Madikane,38, ubulawe ngesaha, imbazo kanye nomese abathathu, kwathathwa ikhanda lakhe lafakwa kupulasitiki.
Indodana yakhe eneminyaka engu-14 ubudala, yiyo ethole isudumbu sikanina, yaphuma ngewindi yayobiza amaphoyisa aseDaveyton, Ekurhuleni.
Amaphoyisa akwazile ukushesha afike, abhadama indoda nekhanda, isasendlini yangasese.
Ngokusho kukaCaptain Alfred Nakana, umsolwa utshele amaphoyisa wathi ubefuna ikhanda likaMadikane, kuze ezothaka ngalo umuthi wokuceba.
Umsolwa bekulindeleke avele ngaphambi kweNkantolo yeMantshi yaseBenoni ngoLwesithathu.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Asizwakali isicelo sakwa-Eskom - Umasipala
2013-01-15 16:20
Cape Town - Idolobha laseKapa linokukhathazeka ngelikubiza ngokungacaci kahle kwesicelo sabakwa-Eskom, njengoba befuna imvume yokwenyusa amanani kagesi onyakeni u-2013/14.
Umqondisi eMnyangweni kaGesi uDr Leslie Rencontre, utshele abeNational Electricity Regulator of SA (Nersa), ngoLwesibili, wathi akucacile kahle ngohlelo lwakwa-Eskom, ngemuva kokuthi sebenyuselwe amanani.
AbakwaNersa balalele izimvo zomphakathi ngesicelo senkampani sokwenyusa amanani ngo-16%, ukulalelwa kuqale eKapa.
URencontre uthe ngaphambi kokuthi kuphasiswe lesi sicelo, kumele kukhunjulwe ukwenyuswa kwamanani okwenzeka phakathi kuka-2008 no-2011, wathi kumele kuphinde kucatshwangwe ngosomabhizinisi abancane kanjalo nabantu bonkana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uzovulelwa icala owenja enamarabiComment on this story
NOKUBONGWA PHENYANE
USETHATHE isinqumo sokuvulela abanikazi benja enamarabi elume yabulala indodana yakhe icala owesifazane wase-Tshelimnyama, eThekwini.
USiyabonga Majola (21), obengcwatshwa izolo ngemuva kokulunywa yinja enamarabi ngoJulayi 19, ushone ngoLwesihlanu oludlule.
UNkk Nikiwe Majola uthe ngeke ahlale athule angambophi umnikazi wenja njengoba indodana yakhe bekuyiyo ebondlayo ekhaya.
“Ingane yami bekuyiyo yodwa esebenzayo lapha ekhaya. Kuyimanje asazi nokuthi sizokwenzenjani kodwa ngibona kungcono ukuthi uma sekudlulile konke ngivulele umnikazi wenja icala lokubulala ngoba isimemezelo sokugoma izinja la endaweni sakhishwa,” kusho uNkk Majola.
Esibhedlela uthe uSiyabonga akaze alaliswe wajovwa imijovo emine wase enikwa amaphilisi kwaba kuyaphela njalo.
Uthe waqiniswa wukugula ngoLwesibili ngeledlule ngesikhathi ezwa ehlaselwa ngamakhaza waze wacabanga ukuthi uphethwe ngumkhuhlane.
Ngosuku olulandelayo kumqinise kakhulu kangangoba bese kunzima ngisho ukuthi adle, esebuyisa into engapheli.
UNkk Majola uthe waphelelwa yithemba mhla eya esibhedlela ayelaliswe kusona i-R K Khan emfica eseboshwe ngamaketango embhedeni, esedlikiza.
UNgqongqoshe woMnyango wezoLimo nezeMvelo, uDkt Meshack Radabe obehambele lo mngcwabo, uthe usishayela ihlombe isinyathelo somndeni sokuthi kuboshwe umnikazi wenja.
“Owesine lo muntu esimngcwabayo namhlanje asazi-ke ukuthi esingezwa ngabo beshona ngenxa yabantu abangagomi izinja zabo bangaki,” kusho uRadebe.
Uthe khona maduze bazofaka amabhodi amakhulu emigwaqweni yakuso sonke isifundazwe saKwaZulu-Natal ukuqwashisa abantu ngalesi sifo nokuthi abagome izinja zabo.
URadebe uthe lesi sigameko bebengasilindele njengoba namanje kusekhona umfana wakwaNzuza, eMlazi oneminyaka emine obelaliswe eMshiyeni ngoba kusolwa ukuthi unesifo samarabi osedluliselwe esibhedlela i-Clairwood.
Uthe isimo sakhe sibucayi njengasekuqaleni abukabi bikho ubungcono kodwa odokotela basabatshele ukuthi kungase kucishwe imishini njengoba ingqondo yakhe ingasasebenzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Amabandla abhalele uZuma incwadi
2012-12-11 08:32
Johannesburg - Abaholi bamabandla sebebhalele uMengameli uJacob
Zuma, bemxwayisa bethi umphakathi usuqala ukulahlekelwa yizimilo kakhulu, kusho umbiko ngoLwesibili.
Iphephandaba iThe Star libike lathi incwadi iveza ukukhathazeka, iphinde ithi izwe lisengalungiseka.
Le ncwadi isayinwe ngu-Archbishop Thabo Makgoba, weChurch Leaders Consultation, kube nguBishop Joe Seoka, weSA Council of
Churches, uReverend Moss Ntla, we-Evangelical Alliance of SA, noReverand Edwin
Arrison, weKairos Southern Africa.
"Abahlali bafuna ushintsho olungcono. Bakhathele yinkohlakalo eqhubeka kwezombusazwe, emabhizinisini nakwezinye izinhlaka ezisebenzela umphakathi," kusho incwadi.
Incwadi ihanjiswe nakwabanye abaholi bamaqembu ezombusazwe, abahlanganisa umholi weDemocratic Alliance, uHelen Zille.
IHhovisi likaMengameli likuqinisekisile ukuthi liyamukele incwadi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uvalelise emakholweni uPope
2013-02-28 10:00
Vatican City - UPope Benedict XVI uzochitha ubusuku bakhe bokugcina esendlini yakhe iVatican ngoLwesine ngemuva kokuvalelisa ebantwini abangu-150 000 eSt Peter's Square ngosuku olwandulelwa usuku oluyingqophamlando lokwesula kwakhe.
UPope, nodabuka eGermany, ubingelelwe ngenhlokomo enkulu.
Abanye bephethe izingqwembe ezinemiyalezo ehlukene, eminye ebithi, "sizokukhumbula Benedict!", nethi uPope uyinhliziyo yedolobha!"
Enkulumweni yakhe, ukhulume ngezivunguvungu, eqondise ezigamekweni eziningi ezenzeke ngesikhathi esakulesi sikhundla, wathi ukhethe ukwesula esikhundleni ukuze ibandla laseRoma eliKhatholika liqhubeke kahle.
"INkosi isiphe izinsuku zelanga kanye nomoya omnandi, izinsuku ezinhle," kusho le nhloko yamaKhatholika angu-1.2 billion emhlabeni.
"Kuphinde kwaba khona nezikhathi zezivunguvungu... Obekungathi uNkulunkulu akaboni."
"Kodwa bengihlale ngazi ukuthi uNkulunkulu ukhona futhi bengihlale ngazi ukuthi ibandla akusilo elami, akusilo elethu, kodwa kungelakhe ngakho ngeke alivumele liwe," ephetha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Cape Town - Uhulumeni waseNepal useshintshe ukwenza, wanika abantu bezwe igunya lokuthi bafihle ubulili babo uma bethanda.
UMnyango wezaseKhaya ufake ubulili besithathu obungachazeki, ongakhetha bona uma ungafuni ukuchazwa njengowesilisa noma owesifazane.
Izishoshovu zishayele uhulumeni ihlombe zithi lokhu kuzokhulula abantu abayizinkonkoni.
Ubulili lobu buchazwa kuphela njenge-third gender (ubulili besithathu).
Abafundi babeka imibono yabo ngalokhu:
URonah Nontobeko Ziqubu
uthe: Kakade uNkulunkulu wadala u-Adamu kwabesilisa, wadala u-Eva kwabesifazane akaze abebikho ophakathi nendawo ozoba i-third gendar, umbhedo nje lowo.
USomlie Maphumulo Melon
uthe: Kulokhu kuthiwa izwe liyabhubha kanti libhujiswa ileziziphukuphuku eziphathiswe amazwe.
Kuyisono esibi ukuphambana nezinto esadabuka zenziwa, uNkulunkulu wadala ubulili baba bubili kuphela.
UKhulumani Geo Mavuso
uthe: Lokhu kusho ukuthi benza UNkulunkulu umqambimanga.
IBhayibheli lithi wabadala owesilisa nowesifazane, wabanikeza inkululeko yokuzikhethela, akadalanga i-third gender, lokho kuwukuphuphutheka komqondo.
UZamani Pz Qwabe
uthe: Into elawula ubulili bomuntu yisitho sakhe sangasese.
Ngicela ukubuza ukuth lowo oyi-third gender yena uphethe hlobo luni lwesitho sangasese, cha inganekwane phela lena, angivumi mina.
UQalokwakhe S Mota
uthe: Lokhu ngingakubiza ngombhedo!
Okungikhalisa kakhulu ukuthi uhulumeni walapha eNinizimu Afrika, uzobuka lento njengento enhle bese ethi nalapha isingenziwa ngoba bazithanda kabi izinto ezingumsangano.
Buka ngoba izinkonkoni nazo zavunyelwa ngoba sebebukele kwamanye amazwe ahlaselwe ngusathane.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kufezeke isifiso esidala sikaBonang sokulingisaComment on this story
ABATHANDI bomdlalo wethelevishini oqwashisa ngokubhebhetheka kwegciwane lengculazi, i-Intersexions bangalindela ukubona uBonang Matheba phakathi kwabantu abasha abazolingisa kulo mdlalo kulandela inhlolokhono esanda kwenziwa.
Ngokwemibiko evele ephephandabeni iSunday Sun, lo methuli wohlelo lomculo iLive ube ngomunye wabakhethiwe ukuyolingisa kulo mdlalo odlala ku-SABC 1 oqwashisa ngezindlela ekusabalala ngazo isifo sengculazi.
Utshele leli phephandaba ukuthi ukulingisa yinto ayekade efisa ukuyenza empilweni yakhe nokuthi uyakuthokozela ukuthi useze walithola ithuba lokwenza lokhu.
UBonang, ophinde abe ngumsakazi kwi-YFM useyintandokazi kwithelevishini kodwa ubengakaze avele emidlalweni elingisa.
Engxoxweni ake waba nayo nesiteshi sethelevishini iVuzu, waveza ukuthi usezongena kwezokulingisa maduze njengoba sekuphuma imibiko yokuthi uya kwi-Intersexions, eyawola inqwaba yezindondo kumaSouth African Film and Television Awards.
UBonang uke waveza esontweni eledlule ukuthi ubeye kwinhlolokhono yomdlalo omkhulu enkundleni yokuxhumana iTwitter lapho aphinde waveza khona nokuthi usethole umsebenzi omusha kodwa engathandi ukuphumela obala ukuthi uyini futhi ukuphi lowo msebenzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Baxwayisa kusuka ngo-2006 abaseLenasia
2012-11-13 14:02
Johannesburg - Abahlali baseLenasia, ise-Ennerdale kanye naseLawley, baxwayiswa kusukela ngo-2006 ukuthi umhlaba abakha kuwo awuvumelekile, kodwa noma kunjalo baqhubeka bagxumeka imizi yabo.
UNdunankulu waseGauteng uNomvula Mokonyane, usho kanjena ngesikhathi ekhuluma esithangamini sabezindaba, "Kusho umbiko owahlanganiswa nguGeorge Fivaz, wase wethulwa ngaphambi koMnyango wezeZindlu ngo-2006".
Lokhu kwenzeka ngemuva kokuvela kokuthi kuthengiswa umhlaba ngokungekho emthethweni kulezi zindawo ezihlanganisa iLenasia, Ennerdale neLawley, kubika iphephandaba iThe Star.
Kutholakale ukuthi imizi engu-678 yakhiwe ngokungekho emthethweni eLenasia, ibe ngu-1 000 e-Ennerdale naseLawley, lolu phenyo lwahlanganiswa lwaphothulwa ngonyaka ka-2010.
Kwatholakala ukuthi abathenga umhlaba banikwa amatayitela omkokotelo.
“Kwaxhunyanwa kaningana nabahlali, banikwa ithuba lokuthi baphume kulezi zindlu noma basebenzisane nohulumeni emizamweni yokuthi kutholakale laba ababathengisela umhlaba, abakaze bona bazixake," kusho uMokonyane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
HARARE— Uhulumende umanyana lenhlanganiso ezikumanyano wamazwe omhlaba i-United Nations, eziphatheke kwezempilakahle, uzaqhuba uhlelo oluzathatha iviki eyodwa eZimbabwe, lokunika abantwana imithi olwe Second Nationwide Annual Mass Drug Administration, emaphandleni, emadolobheni amakhulu lamancane, abalisa i Harare, Bulawayo kanye leChitungwiza.
Loluhlelo lujonge ukuvimba ukumemetheka kwemikhuhlane ebalisa owe ntontisa i-bilharzia kanye lowesihudo esihlangene lezibungu-I intestinal worms.
Loluhlelo luzabe luqondiswe ebantwaneni abedlula izigidi ezine abaleminyaka esukela kumnyaka kusiya kwelitshumi lanhlanu, abasezikoleni lalabo abangekho ezikolweni laseziqintini zonke zelizwe.
Imikhuhlane yebilaharzia lowesihudo sama worms abezempilakahle bathi ngeminye yemikhuhlane eysitshiyagalombili esikhohlakele okubalisa owamalepero-Leprosy, Ubuphofu- Blinding Trachoma, owokulala sikhathi sonke -sleeping sickness, owokuvuvuka inyawo-Elemphantiasis, Plague, owobhova -Rabbies kanye lowe Anthrax.
Ubunzima obuphathelene lalemikhuhlane bubikwa buyibo osebubangele ukuqonga kodubo kobuyanga kwezinye iziqinti njengoba ibangela ukubuyela muva kwempilakahle yabantwana kuphazamisa indlela abadala abasebenza ngayo.
Ngakho uhulumende uthi injongo yaloluhlelo lwe National MDA kuyikuyiqeda kokuphela limikhuhlane okubalisa olwebilharzia kanye le Interstinal worms kuzo zonke izigaba lapho lubhahe khona.
Loluhlelo oluphawulwa okusemthethweni ngoMvulo mhlaka 28 Mfumfu luzadonsa kuze kuyefika umhla ka 02 Lwezi.
Umsekeli kamphathintambo wezempilakahle uDr Paul Chimedza uveze ukuba limikhuhlane yomibili le ingasanakekelwa kangako elizweni ngezizatho ezimbalwa okubalisa ukusilela kwemali.
Oze emele ummeli we World Health Organisation kuleli kulomhlangano lentathelizindaba owenzelwe emahofisini ogatsha lwezempilakahle e Harare lamuhla,UDr Lincoln Charimari,uveze ukuba kuqakathekile ukwenqabela ukuqhela kwalimikhuhlane ethelelanwayo okubalisa i bilharzias kanye le intestinal worms.
Kuthi unkosikazi Kuda Chimana oyingcwethi kwezokucebisa ngokudla okwakha umzimba enhlanganizweni ye UNICEF utshele umhlangano munye ukuba lokhe iqhela limikhuhlane emazweni angezansi kwezwekazi le Africa okubalisa eleZimbabwe.
Kuqakathekile ke ukuba yenqatshelwe limikhuhlane yomibili ngoba iyingozi enkulu ikakhulu ebantwaneni kutsho uChimana.
Abenhlanganiso ephathisa uzulu wemaphandleni ngokumtholisa ukudla ikakhulu ebantwaneni abe World Vision International bona bebemelwe ngunkosikazi Chido Chitsamba.
U Chitsamba uveze ukuba bakubone kuqakthekile ukuba baphathise ngemithi kanye lokuzatholisa ukudla ngesikhathi kuqhutshwa loluhlelo.
Uhulumende utshele intathelizindaba njalo ukuba abe UNICEF baphathise ngamaphilisi edlula kancane izigidi eziyisitshiyagalombili-8,2 Million tablets ohlobo lwe Praziquantel le Albendazole kuthi abe WHO bona baphathise ngamaphilisi izigidi ezintathu lengxenye- 3,5 million tablets
ohlobo lwe Praziquantel.
Uhlelo lolu lubikwa luzaphawulwa okusemthethweni emkhosini ozakwenzelwa e Tsungubvi Primary School esiqintini se Mazowe esigabeni se Mashonaland West.
Uhulumende weZimbabwe usungule uhlelo lweminyaka emihlanu lokulwisana lokuqedwa kwalemikhuhlane, kusukela nyakenye kusiya ku 2016 ngemva kokuba sekubonakele ukuba lokhe iludubo limikhuhlane elizweni.
Umhlangano walamuhla wokwazisa ngaloluhlelo ungenwe ngabameli bogatsha lwezempilakahle, olwezemfundo ye Primary leSecondary,i WHO, i-UNICEF, i - World Vision International kanye leye World Education/Bantwana.


text:
Uthole induku onqabe nejondi
2012-06-07 13:56
Johannesburg - Uthole induku owesilisa onqabe nejondi yakhe ngesikhathi indoda eshadile ekade isihluleka ukuzibamba icela ukuthi ababoleke indlu bathi ukuzithokozisa neshende ngaphambi kokuthi ibuyele ekhaya kunkosikazi, kubika iDaily Sun.
UBonisile Mpondo, 32, uthi unqabe nomjondolo wakhe ngoba ubengafuni umbhede wakhe usetshenziswe ngabanye abantu, uthi ekunqabeni kwakhe indoda lena ebisemfuthweni wokwenza ucansi ikhiphe lonke ilukuluku locansi yalukhiphela kuye.
“Ngithe uma nginqaba wathukuthela, wangikhahlela wangigqema ekhanda. Ubebonakala ukuthi akasakwazi ukulinda, ubenamandla amangalisayo. Ngihluleke ngithi nyiyazama ukulwa."
“Kuthe kufika abafowethu bezokwelekelela bese vele ngilele phansi ngingakwazi kwakunyakaza, nginqabe ngoba ngiyamazi ukuthi ushadile, bengisaba unkosikazi wakhe."
UMpondo uthi umsolwa kumele abhadle ejele ngalokhu akwenze kuye.
Umsolwa kuleli cala uthi akaze ayicele indlu kuMpondo uthi ubhecwa ngobubende engayidlanga inyama.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho. – Landela IzindabaNews24 kuTwitter (@IzindabaNews24).


text:
Bazovikelwa embanini abahlala emakhaya
2011-04-04 17:05
Johannesburg - UMnyango wezokuThuthukiswa kwezindawo ezisemaPhandleni nokuBuyiselwa koMhlaba uthi bazohlinzekwa ngezinsiza zokulawula umbani abahlala emaphandleni, ikakhulukazi esifundazweni i-Eastern Cape.
Lokhu, kulandela ukushona kwabantu abangaphezu kuka-30 bebulawa umbani, kusho okhulumela lo Mnyango, uMtobeli Mxotwa.
Uthe izimvula ezina zingakhawuki zicekele phansi imizi yabantu kanjalo nezitshalo ezifundazweni eziyisishiyagalombili.
"Kulabo abalahlekelwe amakhaya abo uMnyango uzobahlinzeka ngezindawo zokukhoselisa amakhandla okwesikhashana,' esho
Lo Mnyango uzimisele ngokusiza bonke abasale dengwane kulezo zifundazwe ezithintekayo.
Ngaphandle kwe-Eastern Cape, usizo luphinde lwahlinzekwa labo ababe yizisulu zezikhukhula KwaZulu-Natal naseFree State.
- SAPA


text:
Baqophe umlando odokotela eKapa
2013-01-10 09:01
Johannesburg - Kuqopheke umlando ngesikhathi odokotela baseKapa, belungisa inhliziyo yowesifazane, ngaphandle kokuthi ahlinzwe, kusho abeMedi-Clinic SA, ngoLwesithathu.
Odokotela balungise inhliziyo kaMarianna Cronje, ebikade inembobo, iconsa, lona wazalwa inhliziyo yakhe ingasohlangothini lwangakwesokudla.
"Lolu hlobo lokwelapha alulula neze, ikakhulu uma umuntu ezalwa inhliziyo ingakolunye uhlangothi," kusho udokotela uHellmuth Weich.
UWeich uthi balekelelwe ngodokotela baseLausanne, eSwitzerland.
UCronje waseStellenbosch, usahlinzwa izikhathi ezine eminyakeni engu-40 eyedlule, ukuhlinzwa kokugcina kwaba ngo-2000.
Ngesikhath iinhliziyo yakhe iqala ivuza, odokotela banquma ukuthi angeke isahlinzwa njengoba kade esehlinzwe kwaze kwaba kaningi.
Ukwelashwa lokhu kudonse amahora ayisithupha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMbeki usephenduke intandokazi ye-ANCYL
2012-01-11 07:18
Johannesburg - Uphiko lwentsha ye-ANC lifuna lowo owayengumengameli kuleli uThabo Mbeki abe nezwi aphinde azwakalise imibono yakhe ngezombusazwe nezomnotho kuleli, kubika iThe Times.
Ekhuluma kuSAfm ngoLwesibili, lowo ongumholi we-ANCYL osamisiwe uJulius Malema uthe bazocela ukuba nomhlangano noMbeki ngenhloso yokumnxusa ukuba angashabalali emehlweni abantu.
Okhulumela lolu phiko uFloyd Shivambu uthe: "Okwamanje uhlomulisa amanye amazwe angaphandle. Sesifuna ukumuzwa ekhuluma ngezindaba ezithinta izwe lakithi."
Kuke kwaba nemibiko ngaphambilini yokuthi i-ANCYL yacela ukuhlangano noMbeki, kodwa uMbeki wathi mayicele ebuholini be-ANC kuqala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isikhalo ngezindlu zekaMpisaneComment on this story
MLUNGISI GUMEDE
KUNGAKAPHELI ngisho isonto umndeni waKwaMpisane eThekwini udlelwe izimpahla zawo okubalwa nezimoto zikanokusho, usuphinde wangena kolunye ubishi ngoba umphakathi wakwa-B KwaMashu ukhala ngokuthi izindlu zomxhaso owazakhelwa yinkampani yalo mndeni ziyavuza, ezinye ziyawa.
Iningi labantu bakulendawo lithi uma lina izulu lima ngezinyawo kuze kuse ngenxa yokuthi izindlu ziyavuza. Ezinye izindlu zineminkenke ezindongeni zisengcupheni yokuthi ziwe. Akuqali ngalaba bantu ukuthi kuzwakale isikhalo ngesimo sezindlu ezakhiwe yiZikhulise okuyinkampani kaNkk Shauwn Mpisane njengoba eMlazi naseCato Crest bekunesililo esifanayo.Kuyimanje uNkk Mpisane uhamba inkantolo mayelana necala lenkohlakalo elithinta ukubalekela ukukhokha intela. Lo mndeni ngeledlule wendlulwe wuphiko oludla izimpahla i-Asset Forfeiture Unit izimpahla ezinzima okubalwa kuzona nezimoto ezibiza izigidi.
Ithimba leSolezwe lihambele KwaMashu ngemuva kokuzwa izikhalo zomphakathi liyohlola isimo lafika lazibonela lokho okukhalwa ngakho. Okugqamile wukuthi izindlu eziningi ziyavuza ngenxa yokuthi azizange zishayelelwe kahle phezulu. Indlela okushayelelwe ngayo uphahla ingenisa amanzi. Omunye walezi zakhamizi uNksz Lindiwe Buthelezi uthe akalali ebusuku uma lina ngoba indlu ivele igcwale amanzi.
“Amanzi ngiwakhongozela ngamabhakede agcwale bese ngiyowachitha emnyango, ngiwachitha kuze kuse uma imvula inganqamuki,” usho kanje. Okunye lezi zakhamizi ezikhala ngakho wukuthi izindlu zazikhokhela kuMasipala waseThekwini kodwa azinikwanga amatayitela. Uma zifuna usizo ziyachithwa kuthiwe indawo yazo ayiveli kuma-computer.
“Okusixakayo wukuthi izincwadi zokukhokhela amanzi siyazithola nogesi sinawo siyawukhokhela kodwa uma sifuna izidingo kuthiwa asaziwa,” kusho luNkk Hlengiwe Ntusi. Lezi zindlu ezakhiwa ngo-2002 bezikhokhelwa imali engafani abanye bekhokha u-R3 100, abanye u-R6 500 kuya ngokuthi indlu ingakanani. “Kwathiwa asikhiphe imali ukuze sihlangabeze imixhaso, ngoba ayikho into yamahhala,” kusho umholi walezi zakhamizi uMnuz Phumokwakhe Mngoma. Ngo-Agasti 30 ngonyaka odlule uMngoma wanika iMeya yaseThekwini uMnuz James Nxumalo incwadi equkethe uhlu lwezikhalo zabo kodwa kuze kube yimanje akakaphenduli.
Okhulumela uMasipala weTheku, uMnuz Thabo Mofokeng, uthe ngokwazi kwakhe izindlu zomxhaso azikhokhelwa mali abantu bazithola mahhala.Unxuse umphakathi ukuthi awuze neziliphu ukuze kuphenywe kutholakale ababebakhokhisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Odilikajele kowabhubhisa umamkhulu nabashanaComment on this story
BAWINILE NGCOBO
IGWETSHWE odilikajele abathathu eNkantolo eNkulu oPhongolo indoda yaseMbitane, KwaMaphumulo elahlwe ngamacala okubulala umamkhulu wayo nabashana ababili ngokubangqongqisa ngomlilo nendlu ekuqaleni kwalo nyaka.
UPhumlani Smart Dlomo (29) ugwetshwe udilikajele ngokubulala umamkhulu, uNksz Masisi Gabi Mhlongo (48), omunye udilikajele ngokubulala umshana wakhe uFanelesibonge Ntuli (8) nodilikajele ngokubulala omunye umshana wakhe u-Amahle Nxumalo (5).
UDlomo uphinde wagixabezwa ngeminyaka engu-10 ngecala lokuthungela ngomlilo.
Kuthiwa uDlomo owayesola umamkhulu wakhe ngokuthi uyamthakatha waqale wagenca uNksz Mhlongo nabashana bakhe ngaphandle komuzi ngaphambi kokuthi ahudulele izidumbu zabo ngaphakathi endlini lapho wabe esethela khona uphethiloli wazishisa.
UDlomo okunguye yedwa owayekhona ngesikhathi kwenzeka lesi sigameko wathi akezwanga lutho ngesikhathi kusha indlu wabe esebaleka kule ndawo kodwa amaphoyisa ambopha ngoFebhuwari 7 wagcinwa ezitokisini.
UNksz Ntombi Mhlongo oyindodakazi kaNksz Mhlongo owashonelwa yingane yakhe uFanelesibonge kulesi sigameko, uthe umndeni ugculisekile ngesijeziso esinikwe umzala wakhe.
“Sisithokozele lesi sigwebo. Yaba buhlungu le nto ayenzayo kodwa kithina esisele akekho onenkinga, sihlalisene kahle, uyena owayenenkinga yakhe nje,” kuchaza uNksz Mhlongo.
Uthe kuze kube yimanje uDlomo akafuni ukuchaza ukuthi wayenzelani le nto.
“Amaphoyisa ambopha kuqala athi wathi umama wayemthakatha kodwa ngesikhathi esesenkantolo ubesephika ukuthi wayenza le nto,” kusho uNksz Mhlongo.
Uthe uDlomo uke wambiza ngaphambi kokuthi agwetshwe wathi uyaxolisa ngakho konke kodwa ngesikhathi embuza ukuthi wakwenzelani wangabe esaqhubeka, wavele wakhala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zisinde ngokulambisa izithandani emlilweni
2012-10-19 12:02
Durban - Ziphume ngesamagundane izithandani zaseThekwini ngesikhathi kuqubuka umlilo emzini wazo ose-Overport, kusho umbiko wakamuva weNewswatch.
Kusize izicimamlilo zaseThekwini nomakhelwane ngesikhathi kuqubuka umlilo ngasemgwaqeni uJuniper Road ezintathakusa.
Kukholakala ukuthi umlilo udalwe yikhandlela.
U-Alfred Newman okhulumela abezicimamlilo eThekwini uthi bakwazile ukutakula indoda nowesifazane abebehaqwe umlilo.
"Sifike umlilo ususha ubuhanguhangu."
"Abacimi bomlilo bangene ngesango langemuva bakwazi ukutakula izithandani ebezingaphakathi endlini.
"Sibe sesibanika usizo lokuqala, sakwazi nokucima umlilo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uvimba okuningi ngomculo wokholoComment on this story
THOKOZANI NDLOVU
UMPHENYI omkhulu wophiko oluphenya ngamacala enziwe ngamaphoyisa i-Independent Police Investigative Diractorate (IPID) KwaZulu-Natal uthi usizwa ngukuhlabelela umculo wokholo ukubhekana nengcindezi evamise ukuhlasela amaphoyisa agcina ngokuzibulala nemindeni yawo.
Esinye isibonelo sezigameko ezifunze lesi ngesephoyisa elinguConstable Menzi Godfrey Zungu (32) laseMzinyathi eligasele ekhweni lalo ngeledlule labhunyela usana nonina ngophethiloli labokhela, basha bangqongqa.
UMthokozisi Nkabinde (32) oqale engumphenyi esiteshini samaphoyisa KwaMashu ngo-2003 uthi umculo wokholo akawenzeli ukuzihlomulisa nje kuphela ngawo kodwa uyamsiza ukuthi umvuselele ngenxa yomsebenzi wakhe.
“Nsukuzonke sihlangabezana nezigameko ezinyantisa igazi. Uma uqhelelene noNkulunkulu angiboni ukuthi kukhona okungakusiza. Ngokucula ngigcina ngikhohlwe yiyo yonke into embi engike ngabhekana nayo osukwini ngisemsebenzini,” kusho uMthokozisi.
UMthokozisi okhonza ebandleni iMercy City Community Church ungumsunguli weqembu lomculo wokholo iFamily Friends.
Leli qembu uthi ulisungule ebambisene nabangani bakhe abahlanu ngesikhathi besafunda eMandlenkosi High School KwaMashu okuyindawo azalelwe kuyo.
Uthe ngesikhathi belisungula leli qembu kwakungekho emqondweni wakhe ukuthi liyogcina limsize ngisho nasemsebenzini aqashelwe wona wobuphoyisa.
Ngo-2007 bakhiphe i-albhamu yabo yokuqala esihloko sithi, Uyanqobela.
Kwalandela ethi, Emma-nuel ngo-2010 okuyiyona esashisa izikhotha namanje.
Leli qembu eselizakhele udumo ngengoma eyisihloko se-albhamu ethi, Emmanuel lijwayele ukushiyelana inkundla nabaculi bowokholo okungoSgwili, Thina, Sfiso Ncwane nabanye.
Lijwayele ukubonakala linandisa ezinkonzweni zamatende ezahlukene eThekwini kanti lisuke lingakaculi uma lingakayishayi imfivilithi ethi, Emmanuel okuyiyona evele isukumise wonke amakholwa ngendlela ethandwa ngayo. Ukudlula emhlabeni kukaJabulani Dlamini obeyilungu laleli qembu owaba sengozini yemoto nyakenye akuliqedanga amandla njengoba lithi selizokhipha i-albhamu yesithathu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMandela ubalekela isikweletu semotoComment on this story
UMZUKULU kaMandela, uZondwa kuthiwa uyanqaba ukukhokhela inkampani i-Investec ayikweleta imali yemoto.
Iphephandaba langeSonto, i-Sunday Independent elinguzakwabo weSolezwe, libike ukuthi uyagoloza nokubuyisela emuva le Mercedes Benz S320 CDI ka-2008 ebiza u-R669 000.
Okhulumela i-Investec, uHoward Tradonsky, uthe bathola imvume enkantolo yokuthi bayidle le moto.
“Wake wayikhokhela phambilini. Asenzi okwehlukile kuMnuz Mandela njengoba bonke abahluleka wukukhokha sibadlela izimoto,” usho kanje.
Umphenyi uHoward Blumenfeld waqasha le nkampani ukuthi ithungathe ikheli okuhlala kulo uMandela njengoba ayengaziwa ukuthi ukuphi.
Isikhonzi senkantolo savakashela umuzi okuhlala kuwo uDkt Nelson Mandela nelungu lePhalamende uNkk Winnie Madikizela ukuthola imoto kodwa asizange siyithole.
“Siyaxhumana noZondwa njengoba ngimfonela cishe nsuku zonke futhi ngiyamthumelela nemiqhafazo. Ungithembisa ukuthi imali izongena uzokhokhela ibhange kodwa okungenzeki,” usho kanje.
Imizamo yokuthola uZondwa iphunzile, ngokusho kweSunday Independent.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukushaywa othandiweyo wakho kuhlukile - Umbono
2012-11-01 14:56
Cape Town - Siyabona ukuthi iya ngokuvuthwa indaba yokuthi uRihanna noChris Brown bapheshe izinto, kulandela ukuthi uChris ashaya uRihanna wamshiya emabokoboko ngemuva kwengxabano ngo-2009.
Sibe sesicela abafundi bethu baphawule ngaphansi kwalo mbuzo ongezansi.
Ngesingawe ungasixolela yini isithandwa sakho uma sikubeke isandla (akukhathaleki ungowesifazane nowa ungowesilisa)?
Sphe Lindo: Cha
kuyezwakala okowesifazane uma ethethelela owesilisa, awu ngabe awundoda
ushaywa owesifazane mina ngingahamba ngikhohlwe wuye.
Bongani Dlamini: Ukukhuluma iqiniso nje ngingamxolela, kuyini ukushawa kukhona abantu abaxoxela
izithandwa zabo bezifice zenza ucansi endlini yabo? Ziningi kabi
izigigaba ezike zenzeke ebantwini abathandanayo behlukane kodwa babuye
babuyelane if uthando lwabo bekungolweqiniso. Into nje uChris waganjwa
ukucasuka lokho kwakungasho ukuthi usephelelwe uthando lukaRihanna. Ngokwami fanele ngabe kade bayilungisa le ndaba.
Zaza Mbhele: Mina
kuyoba sekutheni usekwenza kangaphi lokho unakho yini ukuzisola.
Nokuphatheka kabi esengibeke isandla. Uyazehlisa yini uma kunjalo?
Ngingamxolela kodwa makuvele bengingasakufuni cha angixoli
hamba ushone njengojeke.
Slindile Dube: Yazi
mina ebengishaya umuntu wami kodwa bengivuka ekuseni sengimxolele ngenxa
yokuthi bengilibona iphutha lami noma ubexolisa ngimxolele.
Zandile Msimango: Mina ngeke nje ngamxolela....ngathi ubaba ongizalayo engakaze angishaye bese ngizoshaywa nje umfana wakomunye umuzi ngeke!
- News24


text:
Atamuza imali amakhosi akuleli
2013-01-28 12:04
Johannesburg - Amakhosi aseNingizimu Afrika ayishumi, wonke aphila buthebelele njengoba umbiko uthi athola imali elinganiselwa ku-R1million ngonyaka, umuntu ngamunye.
Izikhulu zikahulumeni ziqinisekise ukuthi amakhosi ayishumi, abaholi bezendabuko abangu-829, izinduna ezingu-5 311, bakhokhelwe isamba esingu-R650m, ngonyaka owedlule, kusho iphephandaba iBeeld.
Umbiko uthi iNkosi ngayinye ithola umholo ka-R927 000 ngonyaka, bese kuba khona neminye imihlomulo.
Isifundazwe saKwaZulu-Natal sakhipha u-R59m, sinika iSilo Samabandla iNkosi uGoodwill Zwelithini kaBhekuzulu, kwenzelwa izindleko zendlu yamakhosi kanye nabantwana bakhe abangu-27.
ISilo kuthiwa saphinda sacela uchatha ka-R18m, kuze kuzokwakhelwa undlunkulu wakhe wesithupha.
Amakhosi amane ase-Eastern Cape anikwa ubutsetse beMercedes-Benz ML 320CDI, umuntu ngamunye, imoto lena inenani lika-R703 000.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Durban - Njengoba sezingenele osukwini lokugcina izingxoxo mayelana namaholo abasebenzi bakamasipala, izinyunyana zithi akukho lutho olubambekayo abangathi baphuma nalo, kubika iNewswatch.
Izinyunyana iSAMWU ne-IMATU, bahlangene neSouth African Local
Government Association eThekwini mayelana nalolu daba, bathi uma kungahambi ngendlela bazophoqeleka ukuba bagcwale izitaladi.
Abaxazululi baphakamisa ukuthi abasebenzi banyusele abasebenzi imiholo ngo-6,5% ngonyaka wezezimali ka-2012/2013.
Izinyunyana ziyakuhlaba lokhu njengoba bethi bafuna ukunyuselwa imali ngo-10% kuya phezulu.
OweSAMWU uTahir Sema ukhala ngokuthi izimenenja zikamasipala zinyuselwe imiholo ngo-27%.
"Izingxoxo azihambi njengokwezifiso zethu ngakho-ke sithanda ukuthi umqashi abuyekeze isiphakamiso sakhe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
News24


text:
Imvula ibulale abangu 11 eKZNComment on this story
MLUNGISI GUMEDE
BABALELWA ku-11 abantu osekuqinisekisiwe ukuthi bashonile ngenxa yezikhukhula ezihlasele KwaZulu-Natal izinsuku zilandelana kusukela ngempelasonto.
Imibiko engakaqinisekiswa iveza ukuthi kuphinde kwashona abantu abathathu okubalwa kubona nezingane ezimbili eDassenhoek ngemuva kokuthi indlu abebehleli kuyona iwele kubona izolo ekuseni.
Bayisithupha abashone eChatsworth ngemuva kokuthi umjondolo abebehleli kuwona uwele kubona, ababili abaseMlazi, ezinye izidumbu ezimbili zitholakale eMzinto naKwaDabeka. Bathathu abantu okubikwa ukuthi badukile KwaDabeka kuze kube yimanje abakatholakali.
Le mvula ebihambisana nesivunguvungu somoya iphinde yagugula namathuna amathathu emangcwabeni ase-Lovu B.
Esithangamini sabezindaba eThekwini izolo, uNgqongqoshe wezokuBusa ngokuBambisana neziNdaba zoMdabu KwaZulu-Natal uNksz Nomusa Dube uvumile ukuthi isifundazwe sibhekene nenkinga ngemuva kokuhlaselwa yizikhukhula.
“Sihlangene lapha ngalesi sikhathi lapho isifundazwe sigubuzelwe yidimoni lokuhlaselwa yizikhukhula ezilokhu ziqhubeke njalo zidala umonakalo ezindaweni eziningi futhi ezidlula nemiphefumulo ziphinde zicekele phansi nengqalasizinda nezimpahla,” kusho uDube.
UNksz Dube uthe sebevakashele izindawo eziningi bafike bathola ukuthi mukhulu umonakalo odalekile ngenxa yemvula.
“Okokuqala ngifuna ukubonga ithimba lezinhlekelele ngokusebenza kanzima linikeza usizo lapho ludingeka khona nokukwazi ukumelana nesimo,” usho kanje.
Uthe kuhlale kulindelekile ukuthi ngalesi sikhathi sonyaka kube khona izikhukhula ezihlalisa lubhojozi umphakathi.
“Ngesonto imvula enamandla ihlasele oThukela, yagadla eMzinto ngesikhathi sizama ukuyisa usizo khona, yabhidliza ngisho ibhuloho eMkhomazi, kusenjalo iphinde yahlasela naseMajuba nezinye izindawo ezakhele uMasipala weTheku,” usho kanje.
Uthe okwamanje kusaqinisekiswe ukuthi bangu-11 abantu abashonile.
Uthe ikhona eminye imibiko asebeyitholile ngokushona kwabantu kodwa abangakayiqinisekisi emaphoyiseni engenza ukuthi senyuke isibalo sabashonile.
Ezinye izindawo ezikhahlanyezwe yizikhukhula i-Acacia Vale, Steadville, Lime Hill, St Chads, Model Kloof and Tsakane, uMzinto, Chatsworth, uMlazi, Ntuzuma, Lindelani, eNanda naseDassenhoek.
Kuthiwa indawo ekhahlamezeke kakhulu kunazo zonke yi-Acacia Vale.
UDube uthe kukhona nemindeni impahla yayo ecekeleke phansi kodwa engenayo imishwalense.
Khonamanjalo, izolo ebusuku kubikwe ukuthi esifundazweni saseMpumalanga kushone abantu abangu 13 ezingozini zemigwaqo ezidalwe imvula. Izangoma zezulu zithe lingase liphenye eKZN ngempelasonto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Umanisipala wakoBulawayo uthi ukuvalwa kwamanzi kulelidolobho kuzaqhubeka ngoba amadamu elokhu engakagcwali lanxa izulu selike lana.
Izakhamizi esezilesikhathi eside zithwaliswe amagabha avuzayo, zithi bezikhangelele ukuthi ngalesisikhathi ukuvalwa kwamanzi kubesekumisiwe njengoba kuyisikhathi sezulu.
Kodwa umanisipala uthi malutshwana kakhulu amanzi asengene emadamu. Ngalokho uthi uzaqhubeka evala amanzi okwensuku ezine ngeviki.
Le yimbiko engemukelwa kuhle yinhlanganiso yezakhamizi iBulawayo Progressive Residents Association (BPRA).
IStudio 7 ixhume isiphathamandla salinhlanganiso esibona ngenhlelo zamanzi uMnu Anglisote Sibanda yena othe umanisipala ukhanya engazimiselanga ukulungisisa udaba lwamanzi.
Ingxoxo LoMnu Anglistone Sibanda


text:
Sengikulungele ukuthi khumu - Keshi
2013-02-12 07:35
Johannesburg - Umqeqeshi webhola lezinyawo eNigeria uStephen Keshi utshele isiteshi somsakazo kuleli ukuthi wesule esikhundleni ngemuva kokunqoba i-2013 African Cup of Nations.
“Nginikeze umfelandawonye wezebhola lezinyawo incwadi yokusula kwami ngemuva nje kancane kokuthi sithathe isicoco, kodwa bengingakezwa lutho oluvela ngakubo," kusho uKeshi ekhuluma esiteshini seSABC.
UKeshi ubelokhu ezwakalisa ukuthi angase ashenxe ngesonto eledlule ngenxa yokungenami kwakhe ngempatho ayithola ezikhulwini zebhola eNigeria ngesikhathi kunesithangami sabezindaba eThekwini, ngaphambi kokuthi ezakhe zibhaxabule iMali.
Wathi "angaqoqa amasakana akhe ahambe" uma efuna.
UKeshi wayengukapteni weqembu ngesikhathi bewina lesi sicoco ngo-1994.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kushiswe owesifazane omnyama eMelika
2012-10-23 10:29
New Orleans - Owesifazane oneminyaka engu-20 ubudala ulimale kambi ngesikhathi okhelwa ngomlilo, esehlakalweni ekukholakala ukuthi sihlobene nokucwasa ngokwebala esenzeke eLouisiana, eMelika.
Amaphoyisa athi owesifazane ushiswe ngabalisa abathathu ababe sebeqopha umbhalo othi KKK.
Isikhulu samaphoyisa eLouisiana uLieutenant Julie Lewis, uthi amaphoyisa afice uSharmeka Moffitt eshe kakhulu, akakwazanga ukuchaza abahlaseli bakhe.
Uphiko lwe- FBI luphenya icala lokucwasa ngokwebala, uMoffitt usesimweni esethembisayo esibhedlela.
Lona ubhunyelwe ngokuthile wase okhelwa ngomlilo, umbhalo otholakale uqoshwe emotweni yakhe uthi, Ku Klux Klan, okuyiqembu labamhlophe elinenzondo ngabamnyama.
– Landela IzindabaNews24 kuTwitter
(@IzindabaNews24).


text:
Shembe: Imantshi iphika ingcindeziComment on this story
THOKOZANI NDLOVU
UHLANGOTHI lwaseThembezinhle ebandleni lamaNazaretha luthi usenga ezimithiyo u-Advocate Lizwi Ncwane obeyiMantshi enkantolo eChatsworth noyilungu eliqavile laleli bandla ohlangothini lwaseBuhleni ngokuthi ingcindezi ayithole kozakwabo kwezomthetho iyona emphoqe ukuthi asule emsebenzini.
UMnuz Nkululeko Mthethwa okhulumela abaseThembezinhle uthe uNcwane ubesaba ukuthi usezoxoshwa emsebenzini kulandela ukufaka kwabo isikhalo ngaye enhlokweni yeziMantshi ngokugxambukela kwakhe ezindabeni zebandla ebe eyiMantshi.
“Esikhalweni sethu ngoNcwane wukuthi ubesayina izincwadi ezifungelwe zabazothula ubufakazi ecaleni lombango wobuholi bebandla eliseNkantolo eNkulu eThekwini aphinde abe ngufakazi kulona. Ngokwazi kwethu iMantshi iqoka omunye umuntu ukuthi asayine izincwadi ezifungelwe uma ithinteka kulelo cala,” kusho uMthethwa.
UMthethwa uthe enye incwadi efungelwe eyasayinwa nguNcwane njengeMantshi, ngokuzofakaza ngayo uMfu Mbongwa Nzama yokuvala ama-akhawunti ebandla ngo-Ephreli nyakenye.
NgoJuni nyakenye, uNcwane kuthiwa uphinde wazibophezela ngokuba ngufakazi kuleli cala. Encwadini efungelwe kuthiwa uthe njengelungu elidala laleli bandla ucela ukuthi izimoto zebandla okwakuthiwa kumele zigcinwe esikhonzini senkantolo eNanda zingathathwa ngoba zisiza izingane zesikole.
UMthethwa uthe leli cala elibhekene noNcwane belizophindela enkantolo ngoNovemba kulo nyaka. Uthe bese kucacile ukuthi noma kanjani uzoxoshwa. Abebeliphethe uthi bathe ngeke lisakwazi ukuthi liqhubeke njengoba esesulile.
Eziphendulela kulokho uNcwane uthe akukho lokhu okushiwo abaseThembezinhle.
“Lokhu abakushoyo bayazibhedela abaseThembezinhle. Sebenza sengathi ngisanda kusula emsebenzini kanti incwadi yokusula ngiyifake ekupheleni kukaSepthemba nonyaka icacisa ukuthi ngizogcina ekupheleni kuka-Okthoba emsebenzini.
Icala abalifaka ngami ngaphendula kwaphela kanjalo ngalo, bangaze bazishaye isifuba ngalo,” kusho uNcwane.
Akathandanga ukudalula okumshiyise umsebenzi wathi akubhekwe i-internet, yonke into ikhona ngalolu daba.
Ngesikhathi eziphendulela emsakazweni uKhozi FM, ukhale ngozakwabo kwezomthetho abebelokhu bemfaka ingcindezi yokuthi asule kusuka ngo-2006.
Uthe bebelokhu bemtshela ukuthi uma engasuli ngeke akuthole ukuphumula esekulo msebenzi.
Noma engawadalulanga amagama abathintekayo uthe kukhona nabashushisi abasasebenza namanje kwezomthetho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bathenge ukudla okunezibungu
2013-01-16 12:04
Bloemfontein – Umama waseFree State uthi uthuke woma ngesikhathi ethola ukuthi ama-hot dogs awathenge esitolo esidumile abegcwele izibungu.
U-Adele Terblanche, 32, utshele iVolksblad ukuthi indodakazi yakhe eneminyaka eyisithupha ubudala ubisilungiselela ukuyiluma ngesikhathi ebona le-hot dog ayithenge eFruit & Veg igcwele izibungu.
UTerblanche uthe ubethenge ama-hot dogs ayisithupa ngoba indodakazi yakhe ibiwahalela.
Ujabulile kodwa ngoba uzibone kuqala izibungu engakadli.
“Bekungekeza okunye.”
UTerblanche uphindele esitolo lapho ethenge khona, watshelwa ukuthi ama-hot dogs awathengile asemasha. Kudingeke ukuba akhombise imenenja, nayo yavele yanyanya.
Ubatshele ukuthi akafuni ukubuyiselwa imali yakhe kodwa ufuna wonke ama-hot angakathengwa bawalahle.
Namanye ama-hot dogs amabili atholakale enezibungu.
Imenenja yesitolo uJean Harker uthe lama-hot dogs bekungafanele abelapha, futhi lokhu kukhombisa ukungaphathwa kahle kwesitokwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kulwelwa amalungelo abesifazane eMorocco
2013-01-24 12:03
Rabat – Abamalungelo abesifazane eMorocco banethemba lokuthi uzocishwa umthetho ovumela abaglwengule izingane ukuba bangaboshwa uma bezishada, kodwa luselude ukhalo olusazohanjwa ukuze kulinganwe ngokobulili.
Izwe lathuka ngoMashi 2012 ngesikhathi u-Amina Filali, 16, ezibulala ngoba ephoqwe ukuba ashade nowamdlwengula. Ngokukamdlwenguli wayevunyelwa isigaba 475 somthetho wezwe ukuba ashade isisulu ukuze akhululwe.
NgoMsombuluko, uhulumeni wamaSulumane uzwakalise ukuseseka isiphakamiso okuhloswe ngaso ukususa lo mthetho.
Ihhovisi lezobulungiswa nalo lizwakalise ukuseseka lesi siphakamiso esenziwe yiPhalamende sokususa lo mthetho, ngaphansi kwawo umdlwenguli ugwetshwa iminyaka ejele uma engashadi nesisulu.
Isiphakamiso kusalindeleke ukuba iPhalamende lisivume ngokusemthethweni.
Ihhovisi liphinde lathi alizimisele nje ngokugcina ngalokhu, kodwa lifuna nokuthi labo abadlwengula izingane bajeziswe kakhulu, njengokuthi nje babhadle iminyaka engu-30 ejele hhayi emihlanu njengokuba kwenzeka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ayicaci ekaMabizela neChippa
2013-01-16 12:03
Johannesburg - Angase angalubhadi uMbulelo Mabizela kuChippa United esuka kuBidvest Wits njengoba la maqembu engavumelani ngemali yokuthengiselana lo mdlali.
IKickOff.com ibike phambilini ukuthi u'OJ' usezojoyina ama-Chilli Boys kanti ngaleso sikhathi, isikhulu sawo uChippa Mpengesi ubenethemba elikhulu lokuthi lokhu nakanjani kuzofezeka.
Kodwa, okhulumela iChippa uLukhanyo Mzinzi uyavuma ukuthi kungenzeka bamyeke lo mdlali.
"Okwamanje kusacutshungulwa okuthile kodwa kungenzeka singabe sisamthola lo mdlali ngenxa yemali abiza yona,” kubeka uMzinzi.
"Isikhulu uMpengesi usakulona lolu daba njengoba esaxoxisana neWits… cishe sizokwazi kahle okuzokwenzeka kusasa,” eqhuba.
IWits yatshela uMabizela ngasekupheleni konyaka odlule ukuthi akasekho ezihlelweni zeqembu.
U'OJ' unenkontileka neqembu iWits ezophela ngoJuni 30, 2013 kanti angakwazi ukuyivuselela kuze kube uJuni 2014, kodwa uClive Barker useke wakuveza ukuthi angase alisuse igama likaMabizela ohlwini labazodedelwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isoka libulale ingane yentombi
2013-01-28 12:04
Johannesburg - Umfanyana oneminyaka emibili ubudala utholakale eshaywe waze washona nokusolwa ubaba wakhe ongamzali eJouberton ngaseKlerksdorp, kusho amaphoyisa aseNorth West.
UWarrant Officer Sam Tselanyane uthe isidumbu sengane sitholakale ethoyilethe sifakwe ebhakedeni ngoMgqibelo.
“Lesi sidumbu besinezingozi umzimba wonke."
Uthe umama wale ngane nesoka lakhe, 25, babe nokuhilizisana endaweni yokucima ukoma ngoLwesihlanu ebusuku.
Babe sebehamba kule ndawo, owesifazane waya kamakhelwane.
Owesilisa ube esebuya wamshaya futhi owesifazane waze wabalekela kagogo wakhe.
“Sonke lesi sikhathi ingane ibinesoka, nokuthe uma ebuzwa ingane wathi isebhakedeni ethoyilethe."
Umsolwa uzovela eNkantolo yeMantshi yaseKlerksdorp ngoMsombuluko.
- Landela
IzindabaNews24 kuTwitter
- SAPA


text:
Kuboshwe obanjwe nesibhamu e-E Cape
2013-01-01 14:00
Johannesburg - Zimkhalele umlisa waseButterworth, e-Eastren Cape, obanjwe ngamaphoyisa ephethe isibhamu esingekho emthethweni kanye nezinhlamvu.
Okhulumela amaphoyisa uCaptain Jackson Manatha uthi umsolwa oneminyaka engu-31 ubudala uboshwe ngoMsombuluko, kulandela ukuthi amaphoyisa elunywe indlebe.
"Useshwe ngamaphoyisa, kwatholakala isibhamu nezinhlamvu eziyisikhombisa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amabandla awasebenze nohulumeni
2012-04-19 16:41
Durban - Ibandla linendima ebalulekile ekumele liyidlale ukulungisa isimo sezwe sibe ngesingcono, kusho uMengameli wezwe UJacob Zuma, ngesikhathi ekhuluma eThekwini evakashele ebandleni i-Emmanuel Cathedral
Church.
"Ibandla kumele libe yingxenye yomphakathi, lixhumane nanohulumeni kuze lizoqinisekisa ukuthi izinto zenziwa negndlela kukhuliswe izwe," kukhuluma uZuma.
UZuma uthi ubandlululo yilo oludale ukuthikwande udlane, uthi ngaleso sikhathi, iqembu i-ANC ibisebenzisana kakhulu namabandla ukubheka ukuthi isimo singaguqulwa kanjani.
"Izwe lidinga imikhuleko kanjalo nezibusiso. Enye yezinto i-ANC eziqhayisa ngazo ukuthi inhlangano yasungulwa esontweni eMangaung. Abaningi abantu ngaphakathi eqenjini bangabantwana bakaNkulunkulu."
UZuma, ubekhuluma kanjena ethula inkulumoyokuhlonipha uMbhishobhi uDennis Hurley eSt Paul's Anglican Church. UHurley, washona eneminyaka engu- 88 ngenyanga kaFebhuwari ngonyaka ka- 2008
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Inhlanganiso Ezizimeleyo Zithi Akulungiswe Ingxabangxoza EkuZHRC
UMnu. Austin utshiye umsebenzi ngezizatho ezithile, ezigoqela ukuthi imithetho yelizwe kayimvumeli ukuthi asebenze kuhle engathathi uhlangothi
Sithandekile Mhlanga
02.01.2013 19:24
WASHINGTON—
Inhlanganiso ezizimeleyo zithi kusobala ukuthi uhulumende kasoze alungisise okusilelayo kukhomishini yakhe ebona ngezamalungelo oluntu eye Human Rights Commission okubangele ukuthi obengumgcinisihlalo wayo uMnu. Reginald Austin atshiye umsebenzi ngeviki edluleyo.
UMnu. Austin utshiye umsebenzi ngezizatho ezithile, esinye sazo singesokuthi imithetho yelizwe kayimvumeli ukuthi asebenze kuhle engathathi uhlangothi.
Inhlanganiso elwela amalungelo amagqwetha eye Zimbabwe Lawyers for Human Rights, lezinye zethesa uhulumende umlandu ngenyathelo elithethwe ngu-Austin.
UMnu. Effie Dlela-Ncube, ingcwethi ecubungula ezombusazwe, njalo engumgcinisihlalo wenhlanganiso yomanyano wenhlanganiso ezizimeleyo eye National Association of Non-Governmental Organizations, i –NANGO, utshele uSithandekile Mhlanga weStudio 7 ukuthi uhulumende kangeke wabanjwa ngamandla ukuthatha inyathelo ngekhomishini le.
Ingxoxo LoMnu. Effie Dlela-Ncube


text:
Isihluku umbungu upitshizwa yizimoto
2012-12-28 14:33
Johannesburg - Umbungu obesekusondele uzalwe ulahlwe emgwaqeni phambi kwesango laseMiddelburg High School, kanti abashayeli bebelokhu bewushayisa bengazi ukuthi kukhonani kuplastiki.
“Lokhu kutshengisa ukuthi omama babuye babe nesihluku esinjani!” kusho iphoyisa ebelidinwe liveva.
Kuthiwa lo mbungu ubufakwe eplastikini walahlwa maphakathi nomgwaqo nalapho izimoto bezilokhu ziwupitshiza nje.
“Angikholwa ukuthi kukhona umama ongenza into ebuhlungu kangaka enganeni yakhe," kusho owesifazane ngemuva kokuthi itekisi ime endaweni yesigameko.
Abantu babe sebephuma etekisini ukuzobona lesi simanga.
Amaphoyisa ayaphenya ngalolu daba kanti kucelwa ongase abe nolwazi ashayele ku-013 249 1601.
- Landela
IzindabaNews24 kuTwitter
- News24


text:
UMajoro uzobe ekhona koweMali
2013-01-30 07:39
Johannesburg - Izihlathi zizovakashela izindlebe kubathandi beBafana Bafana kulandela izindaba ezithi uLehlohonolo Majoro useluleme ngokugcwele ukuthi angabuyela ejokeni uma ezakhe sezibhekene neMali ngoMgqibelo eMoses Mabhida Stadium, kubika iKickOff.com.
IBafana ibuyele ekuzilolongeni ngoLwesibili, ngemuva kokunikezwa umhlabakhefu ngoMsombuluko.
UMajoro walimala embaleni ngesikhathi iBafana ibhaxabula i-Angola ngo 2-0.
Khonamanjalo, izindaba ezimbi zithi umdlali wasemuva u-Anele Ngcongca, nothole amakhadi amabili aphuzi kule midlalo, ngeke awudlale oweMali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UBlair uncome umengameli waseMalawi
2012-08-31 14:07
Johannesburg - Owabe enguNdunankulu waseBrithani uTony Blair usencome uMengameli waseMalawi uJoyce Banda wathi ukuba ngumengameli kwakhe kuletha ithemba nokulangazelela.
UBlair usho kanjena ngesikhathi esohambweni lwakhe lwaseMalawi.
"Lezi yizikhathi zezingqinamba nobunzima, kodwa noma kunjalo likhona ithemba nokulangazelela okukhulu," kusho uBlair ngoLwesine.
"Wonke amathemba aqutshulwa wubuholi obukhonjiswe yiMalawi."
IMalawi iyikhaya kubantu abalinganiselwa ku-14 million kanti ingelinye lamazwe akhungethwe kakhulu yinkemane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Izilonda zeminyaka sezimyekise nesikoleComment on this story
BONISWA MOHALE
USEDINGA noma yiluphi usizo owesifazane waseZiko, ngaseManzimtoti, osegqigqe esibhedlela iPrince Mshiyeni Memorial, eMlazi, iminyaka ewu-10 ngenxa yenkinga yokumilwa yizilonda ezingamapanyaza ezingaqondakali ngaphansi kwezinyawo.
UNksz Nonjabulo Langa (19), uthe waphoqeleka ukuthi aze ayeke isikole kade eyoqala eHigh School ngenxa yokuthi kwase kunzima nokuhamba.
Uthe odokotela eMshiyeni bayahluleka wukumtshela ukuthi uphethwe yini. “Ngiqale ngizitshela ukuthi yinkinga edalwa yizicathulo ezivalekile ngoba bengiba namaqhuzu aqinile ngaphansi kobhozo. Ngayeka ukuzigqoka kodwa yaqhubeka inkinga. Uma ngiya esibhedlela bebengitshela ukuthi basazongihlola kodwa kungenzeki lutho,” kusho uNksz Langa.
Uthe odokotela balokhu bemtshela izinto ezehlukene.
“Baqale bathi ngeke bangihlinze ngoba bayesaba ukuthi ngingase ngingaphinde ngihambe. Ngigcine ukuya esibhedlela ngoNovemba kodwa baluhlehlisa usuku ebengizohlinzwa ngalo ngoba bethi basabheka ukuthi ngihlushwa yini,” kusho uNksz Langa.
Uthe inkinga yezinyawo yiyona eyamyekisa isikole ngoba ubengasakwazi ukugqoka izicathulo.
UMnuz Sam Mkhwanazi woMnyango wezeMpilo KwaZulu-Natal uthe akakwazi ukukhuluma ngezindaba zesiguli nentatheli kodwa-ke ucela ukunikezwa inamba yaso ukuze uMnyango uzolubheka udaba lwaso.
“Akuwona umthetho woMnyango wezeMpilo ukuthi ukhulume ngezinkinga zeziguli nezintatheli kodwa-ke sizolubheka udaba ukuze sibone ukuthi sizosisiza kanjani,” kusho uMkhwanazi.
Naphezu kwezethembiso zikaMkhwanazi zokuthi bazomthinta uNksz Langa kodwa izolo uthe akekho osamthintile eMnyangweni. Sekujwayelekile ukuthi uma Isolezwe lizama ukuthola izimpendulo eMnyangweni wezeMpilo ngenhloso yokusiza umphakathi nokubhala izindaba elinazo zonke izinhlangothi lungaphumeleli ngenxa yezimpendulo elizithola ophikweni lwezokuxhumana lwawo.
Umkhulu kaNksz Langa, uMnuz Cuthbert Langa (70) uthe iyamkhathaza indaba yomzukulu wakhe ngoba ngisho ehamba uyabhadazela nje ngoba ezama ukuthola uhlangothi anganyathela ngalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe 2 ngokufa kwengane eChina
2013-02-07 12:03
Beijing - Izwe laseChina selivalele abantu ababili ngemuva kokufa kwengane yomfana enezinyanga ezingu-13 ubudala neshayiswe yimoto, esigamekweni esidine abaningi ezinkundleni zokuxhmana ngoLwesine.
Kulesi sigameko izikhulu ezingu-11 bezinombango nomndeni – ovele unamadodakazi amabili – eRuian empumalanga nesifundazwe saseZhejiang, befuna ukhokhokhelwa inhlawulo ngokuzalwa komfana osenezinyanga ezingu-13, ngoba umthetho wezwe uthi umndeni mawube nengane eyodwa.
Akucaci kahle ngesimo esenzekile, njengoba abezindaba iXinhua becaphune ubaba womfana okunguChen Liandi ethi ingane iwiswe phansi ngesikhathi kuqhubeka ingxabano nabasebenzi ngakho yena wangakwazi ukuyisusa endleleni yemoto.
"Bebefuna sikhokhe u-30 000 kuya ku-40 000 yuan ($4,800 kuya ku-$6,400), uma kungenjalo bebezosivalela,” kucashunwe uChen esho kanje.
Isikhulu seCommunist Party sasendaweni, isibongo saso okunguBai kanye nomshayeli okungu Cheng baboshiwe ngezinsolo zokwenza icala, kusho umbiko, ucaphuna uhulumeni wasedolobheni iRuian.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kungqongqe imijondoloComment on this story
SIMPHIWE NDWANDWE
USHIYE kukhalwa umlilo ongqongqise imijondolo yaseMawosi ngoLwesibili ekuseni kwasha yonke into yabahlali bakule ndawo.
Kusolakala ukuthi lo mlilo ubangelwe wukuqhuma kwezintambo zikagesi ebezixhunywe komunye wemijolondolo udonswa endlini enkulu.
UNkk Thembekile Mkhize (58), ohlala kule ndawo, uthe kushe yonke into yasendlini kubalwa imibhede, amathe-levishini, izitofu, omazisi ngisho nemali ebigcinwe ngabahlali ezindlini.
Uthe iningi labantu abahlala kule ndawo basebenza emafemini aseWestmead kanti bebefika ngokuzolala abantu abebeqashe kule mijondoo asebesele dengwane manje.
Uthe babonga khona ukuthi akekho umuntu oshile ngoba intombazane nowesilisa abebelele kule mijondolo ngesikhathi kuqubuka umlilo bezwe kumenyezwa kuthiwa abaphume sekonakele base bephuma ngesamagundane ezindlini abebelele kuzo.
Okunye athe kukhathaze kakhulu abantu kuleya ndawo wukusha kokudla okugcine sekwenza abantu badayise ngothayela babo abebakhe ngabo imijondolo yabo.
Ikhansela, uMnuz Bheki-sisa Hlongwa, libabuthele ehholo lendawo bonke aba-phelelwe yindawo ngesikhathi kusha umlilo kuleya ndawo.
UHlongwa uthe abantu abasele dengwane bahanjiswe ehholo kanti inkinga enkulu wukuthi bebeqashile lapho bebehlala khona kodwa bazobahambisela ukudla nezimpahla zokwembatha.
Uthe abahlali balapha bacele ukunikezwa izinto zokuqala phansi imikhukhu yabo ngakho ubesazama izinkampani ezingasiza ngalokho.
Ilinganiselwa kwengu-38 imijondolo eshile kodwa abantu abasale dengwane kuthiwe bangaphezulu kuka-40 kuhlanganisa nezingane.
Abantu abaqashe kule ndawo bahlala ngabathathu noma baze babe bane emjondolo owodwa kanti abanikazi bale mijondolo ebiqaqelane emagcekeni emizi emibili bese begaya imali kubantu abasebenza kula mafemu.
Le mijondolo isha nje ngoLwesibili kushe eminye imijondolo eBriadene eThekwini imindeni yasala dengwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
ICosas ithi iyameseka uZuma
2012-11-09 14:04
Johannesburg - AbeCongress of SA Students (Cosas), sebephumele obala bathi bayameseka uMengameli uJacob Zuma ekutheni aphathe ihlandla lesibili.
Umengameli obambile uMandlenkosi Mondlane ukhiphe isitatimende esithi le nhlangano yabafundi ifuna kube khona ubumbano nozinzo eqenjini i-African National Congress.
"UMengameli uJacob Zuma kanye noNobhala weqembu uGwede
Mantashe kumele babuyiselwe ezikhundleni zabo. Kumele kube yibo abayingxenye yabahola inhlangano," kusho isitatimende.
"Siyakucacisa ukuthi sifuna kwenzakaleni ngodaba lwezikhundla, uZuma noMantashe ababuyele ezikhundleni zabo."
I-ANC izobamba ingqungquthela yokhetho lwezikhundla eMangaung, ngenyanga kaDisemba, kulindeleke ukuthi uZuma azame ukulwela isikhundla sakhe.
IPhini likaMengameli uKgalema Motlanthe uthole ukwesekwa kwaphakanyiswa igama lakhe, okwamanje akukazeki noma uzovuma yini ukuncintisana noZuma.
Ukuqokwa kobuholi kuzovalwa mhlaka-26 Novemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
WASHINGTON DC—
URegistrar General uMnu Tobaiwa Mudede uthi kasoze amukele isicelo seMDC sokuthi iwofisi yakhe ivumele uzulu ofuna ukuvota kukhetho oluzayo azibhalise kumitshina yama-computer, i-online voter registration
.
Unobhala jikelele weMDC ekhokhelwa nguMnu Welshman Ncube, uNkosikazi Priscillar Misihairambwi Mushonga nguye obekhweze isicelo lesi kuMudede.
Kodwa encwadini ayilobele uNkosikazi Mushonga ngoMvulo, uMudede uthi kasoze akuvumele uhlelo lolu ngoba lulakho ukusetshenziswa yizigilamkhuba ukufaka abantu abangekhoyo kuluhlu lweVoters’ roll.
Uthi njalo kasoze avumele uhlelo lolu ngoba inengi labantu emaphandleni lingela mitshina yama-computer. Kodwa ingcwethi kwezombusazwe uMnu Rejoice Ngwenya uthi izizatho eziphiwe nguMudede azilasisindo.
Ingxoxo loMnu Rejoice Ngwenya ingcwethi ecubungula ezombusazwe
Kunjalo nje, iMDC sisole uMongameli Robert Mugabe loMnu Morgan Tsvangirai ngokuqhubeka betshiya uNcube phandle kumihlangano yabakhokheli bamabandla yokudinga isisombululo kudaba lwesisekelo sombuso esitsha.
UTsvangirai loMugabe bahlangena ngoMvulo njengenhlalayenza uMnu Ncube engekho.
Isikhulumeli salelibandla uMnu Nhlanhla Dube utshele iStudio 7 ukuthi ibandla lakhe likhathazeke kakhulu ngokwenza kukaMugabe loTsvangirai.
Ingxoxo loMnu Nhlanhla Dube isikhulumeli seMDC-N


text:
I-MKMVA iyaqhubeka nokweseka uZuma
2012-10-18 14:03
Johannesburg - AboMkhonto weSizwe Military Veterans' Association (MKMVA), sebephinde bazwakalisa ukweseka kwabo uMengameli uJacob Zuma ukuthi aphinde futhi aphathe ihlandla lesibili.
"Sizokweseka uKgalema Motlanthe ekutheni abe yisekela, uma kuwukuthi ufuna ukungena okhethweni lukamengameli, sizokweseka uCyril Ramaphosa ukuthi abe yisekela likaZuma," kusho uSihlalo weMKMVA uKebby Maphatsoe, etshela abezindaba eGoli.
Lesi sinqumo sathathwa emhlanganweni wokuqokwa kobuholi beMKMVA ngempelasonto.
UMaphatsoe utshele abezindaba wathi bafuna uNobhala Jikelele uGwede Mantashe kanye noSihlalo uBaleka Mbete, bagcine izikhundla zabo.
Laba bafuna uJessie Duarte angene esikhaleni sikaThandi Modise, abe yiphini likaMantashe kuthi uZweli Mkhize angene kwesoMgcinimafa esiqhoqhobelwe nguMathews Phosa.
"Emhlanganweni kwavela ukuthi siyabeseka laba ngenxa yomlando wabo negalelo ababe nalo ku-ANC neMK," kusho uMaphatsoe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA